title: FS Tartu (1931)

text: Tartu oli Ranskan laivaston 1933 valmistunut Vauquelin-luokan hävittäjä, joka palveli toisessa maailmansodassa.


title: FS Tartu (1931)

text: "Tartu" muodosti 5. viirikön yhdessä "Chevalier Paulin" ja "Maille Brézén" kanssa. Viirikkö osallistui Norjan taisteluihin, joiden aikana sen kotisatamana oli Greenock. Alus siirtyi viirikön mukana Välimerelle. Italian julistettua sodan Ranskalle ja Britannialle alus tulitti 14. kesäkuuta 1940 viirikön mukana Genovaa. Kuitenkin kuusi vuorokautta myöhemmin kaikki sotatoimet keskeytettiin aselevon astuttua voimaan.


title: FS Tartu (1931)

text: Aluksen miehistö upotti aluksensa Toulonin satamaan saamiensa ohjeiden mukaisesti 27. marraskuuta 1942.


title: FS Vauquelin (1931)

text: Vauquelin oli Ranskan laivaston 1933 valmistunut Vauquelin-luokan hävittäjä, joka palveli toisessa maailmansodassa.


title: FS Vauquelin (1931)

text: Alukselle asennettiin brittiläisvalmisteinen kaikuluotain joulukuussa 1940. Aluksen ilmatorjuntaa vahvistettiin Norjan taisteluista saatujen kokemusten perusteella. Se muutettiin sukellusveneidentorjuntaan soveltuvaksi lisäämällä syvyyspomminheittimet neljännen savuhormin kohdalle.


title: FS Vauquelin (1931)

text: Alus kuljetti kesäkuussa 1941 Syyriaan aseita ja ammuksia. Matkan aikana se vaurioitui lievästi. Se palasi heinäkuussa "Guépardin" kanssa Touloniin. Aluksen miehistö upotti aluksensa 27. marraskuuta 1942 Toulonissa annetun määräyksen mukaisesti. Se tuhoutui pelastuskelvottomaksi ja alus romutettiin.


title: FS Chevalier Paul (1932)

text: Chevalier Paul oli Ranskan laivaston 1933 valmistunut Vauquelin-luokan hävittäjä, joka palveli toisessa maailmansodassa.


title: FS Chevalier Paul (1932)

text: "Chevalier Paul" muodosti 5. viirikön yhdessä "Tartun", "Maille Brézén" kanssa. Viirikkö osallistui Norjan taisteluihin, joiden aikana sen kotisatamana oli Greenock. Alus siirtyi viirikön mukana Välimerelle. Italian julistettua sodan Ranskalle ja Britannialle alus tulitti 14. kesäkuuta 1940 viirikön mukana Genovaa. Kuitenkin kuusi vuorokautta myöhemmin kaikki sotatoimet keskeytettiin aselevon astuttua voimaan.


title: FS Chevalier Paul (1932)

text: Britannian aloitettua sotatoimet Syyriassa kesällä 1941 "Chevalier Paul" lähetettiin Toulonista Lähi-itään kuljettaen ampumatarvikkeita. Britannian ilmavoimat havaitsivat 15. kesäkuuta aluksen Castellorizon vesillä, ja alus joutui viiden Laivaston ilmavoimien 815 laivueen Fairey Swordfish koneen hyökkäyksen kohteeksi seuraavana aamuna. Aluksen kattilahuoneeseen osui torpedo pysäyttäen aluksen. Alus onnistui kuitenkin ampumaan yhden hyökkääjän alas.


title: FS Chevalier Paul (1932)

text: "Guépard" ja "Valmy" pelastivat uppoavan aluksen sekä lentokoneen miehistön.


title: Ella ja Äf Yksi

text: Ella ja Äf Yksi on Timo Parvelan vuonna 2008 julkaistu Ella-kirja. Kirjan on kustantanut Tammi. Elokuva "Ella ja kaverit" perustuu tähän kirjaan.


title: Tyler, the Creator

text: Tyler Gregory Okonma (s. 6. maaliskuuta 1991 Los Angeles, Kalifornia), taiteilijanimeltään Tyler, The Creator, on yhdysvaltalainen rap-artisti, musiikkituottaja ja musiikkivideo-ohjaaja Los Angelesista. Hän on myös Odd Future -rap-ryhmän keulahahmo.


title: Tyler, the Creator

text: Okonma on julkaissut neljä studioalbumia: "Goblin" (2011) , "Wolf" (2013) , "Cherry Bomb" (2015) ja "Flower Boy" (2017) , sekä mixtapen "Bastard (2009)." Hän tuottaa kappaleensa itse.


title: Tyler, the Creator

text: Sivussa mainitut taiteilijanimet ovat Tylerin alter egoja.


title: Intercontinental Rally Challenge

text: Intercontinental Rally Challenge lyhennettynä IRC oli vuosina 2006 - 2012 ajettu rallisarja, jossa ajettiin pääasiallisesti N-ryhmän, pienen A-ryhmän ja Super 2000 luokan autoilla. Sarjassa kilpaili kahdeksan valmistajaa joille renkaat toimittavat Pirelli, BF Goodrich ja Yokohama Rubber Company. Sarjan mestaruuden ovat voittaneet Giandomenico Basso, Enrique García-Ojeda, Nicolas Vouilloz, Kris Meeke ja Juho Hänninen. Kaudelle 2013 sarja yhdistyi FIA:n EM-sarjan kanssa.


title: American Capitalist

text: American Capitalist on yhdysvaltalaisen heavy metal -yhtyeen Five Finger Death Punchin kolmas studioalbumi. Albumi julkaistiin 11. lokakuuta 2011 ja se on yhtyeen toinen albumi, jonka tuotti Kevin Churko. Albumilla ei ole mukana yhtyeen alkuperäistä basistia Matt Snelliä, joka lähti yhtyeestä joulukuussa 2010.


title: American Capitalist

text: Albumin ensimmäinen single "Under and Over It" julkaistiin 27. heinäkuuta 2011. Toinen kappale ”Back For More” julkaistiin videopelissä "Madden NFL 12". Musiikkivideo kappaleesta "Under and Over It" julkaistiin 13. syyskuuta. Albumi nousi Billboard 200 -listan sijalle 3 ensimmäisellä viikolla julkaisustaan ja on jo myynyt yli 500 000 kappaletta. Suomessa albumi debytoi virallisen albumilistan sijalla 14.


title: Kuokanjoki

text: Kuokanjoki on joki Äänekosken kaupungissa entisen Sumiaisten kunnan alueella Keski-Suomen maakunnassa. Kuokanjoki lienee Suomen lyhin joki laskien Sumiainen-järvestä Ala-Keiteleeseen. Joki oli aiemmin vielä puolta lyhyempi, mutta tien levennys ja sillan uusiminen kaksinkertaisti joen pituuden joskus 1970–1980-luvulla.


title: USS Saratoga (CVA-60)

text: USS Saratoga (runkonumero CVA-60 myöhemmin CV-60) oli Yhdysvaltain laivaston Forrestal-luokan lentotukialus. Alus osallistui Vietnamin sotaan Etelä-Kiinan merellä ja Persianlahden sotaan.


title: USS Saratoga (CVA-60)

text: Alus tilattiin 23. heinäkuuta 1952 New Yorkin laivastontelakalta. Sen köli laskettiin 16. joulukuuta 1952 ja se laskettiin vesille 8. lokakuuta 1955 kumminaan Charles S. Thomasin puoliso. Alus otettiin palveluskäyttöön 14. huhtikuuta 1956 ensimmäisenä päällikkönään R. J. Stroh.


title: USS Saratoga (CVA-60)

text: Alus poistettiin palveluksesta 20. elokuuta 1994.


title: USS Saratoga (CVA-60)

text: 12. syyskuuta 2014 laiva saapui Brownsvillen laivanpurkutelakalle.


title: City-karhun metsästäjä

text: City-karhun metsästäjä on rap-artisti Petoksen vuonna 2002 julkaistu esikoisalbumi. Levystä on tehty kaksi 2000 kappaleen painosta, jotka ovat loppuunmyytyjä. City-lehden toimittajan Juhani Sirén mukaan levyllä on underground suosiota ja sitä pidetään yhtenä parhaista suomirap-levyistä.


title: USS Independence (CVA-62)

text: USS Independence (runkonumero CVA-62, myöhemmin CV-62) oli Yhdysvaltain laivaston Forrestal-luokan lentotukialus, joka osallistui Vietnamin sotaan Etelä-Kiinan merellä ja Persianlahden sotaan.


title: USS Independence (CVA-62)

text: Alus tilattiin 2. heinäkuuta 1954 New Yorkin laivastontelakalta ja sen köli laskettiin 7. heinäkuuta 1955. Alus laskettiin vesille 6. kesäkuuta 1958 kumminaan laivastoministerin Thomas Gatesin puoliso ja se otettiin palveluskäyttöön 10. tammikuuta 1959 ensimmäisenä päällikkönään E. Y. McElroy.


title: USS Independence (CVA-62)

text: Alus palasi 31. joulukuuta 1965 kotisatamaansa Norfolkiin. Vuoden 1966 alkupuolen se oli tukikohdan lähivesillä kouluttaen ja täydentäen lentoyksiköitään. Alus osallistui 4. toukokuuta operaatio STEIKEXiin. Lentotukialus lähti 13. kesäkuuta liittyäkseen Välimerellä toimivaan Yhdysvaltain 6. laivastoon, jonka mukana se oli aina vuoden 1967 loppuun.


title: USS Independence (CVA-62)

text: Alus poistettiin palveluksesta 30. syyskuuta 1998 Washintonin osavaltiossa Bremertonissa Puget Soundin laivastontelakalla pidetyssä seremoniassa. Alus poistettiin alusluettelosta 8. maaliskuuta 2004 ja se lähti 11. maaliskuuta 2017 Bremertonista neljän kuukauden matkalle International Shipbreaking Limitedille Texasiin Brownsvilleen romutettavaksi.


title: Under and Over It

text: ”Under and Over It” on yhdysvaltalaisen Heavy Metal yhtyeen Five Finger Death Punchin kolmannen studioalbumin "American Capitalistin" ensimmäinen single, joka julkaistiin 27. heinäkuuta 2011. Single sijoittui iTunesin rock listan sijalle 1 ensimmäisenä päivänä julkaisustaan ja nousi myöhemmin iTunesin Top 100 listan 40 parhaan joukkoon. 13. syyskuuta julkaistiin musiikkivideo kappaleesta


title: Länsi-Suomen Herännäislehti

text: Länsi-Suomen Herännäislehti on Länsi-Suomen Rukoilevaisten Yhdistyksen julkaisema 11 kertaa vuodessa ilmestyvä lehti. Se on perustettu vuonna 1911. Vuonna 1976 lehden levikki oli 2700.


title: Nigella Saunders

text: Nigella Jekyll Saunders (s. 7. joulukuuta 1979) on jamaikalainen sulkapalloilija.


title: Nigella Saunders

text: Saunders voitti Pan-Amerikan kisoissa 2003 kultaa kaksinpelissä ja pronssia sekanelinpelissä Charles Pynen parina. Hän osallistui Ateenan olympialaisissa 2004 vain kaksinpeliin, jossa hän putosi ensimmäisellä kierroksella hävittyään lopulta turnauksesta hopeaa voittaneelle Mia Audinalle.


title: Paul Stagg Coakley

text: Paul Stagg Coakley (s. 3. kesäkuuta 1955 Norfolk, Virginia) on roomalaiskatolinen arkkipiispa. Hänet vihittiin diakoniksi vuonna 1982, papiksi 1983 ja piispaksi 2004. Hän sai nimityksen Oklahoma Cityn arkkipiispaksi joulukuussa 2010; aiemmin hän oli toiminut vuodesta 2004 Salinan hiippakunnan piispana Kansasissa.


title: Paul Stagg Coakley

text: Coakley katsoo, että sallivaa aborttilainsäädäntöä edistävät katolilaiset poliitikot voidaan ekskommunikoida, joskin tämän on oltava vasta viimeinen askel.


title: Paul Stagg Coakley

text: Coakley on opiskellut Kansasin yliopistossa, Kentuckyn St. Pius X Seminaryssa, Mount St. Mary's Seminaryssa ja Paavillisessa gregoriaanisessa yliopistossa. Hän on neljännen asteen Kolumbuksen ritari ja Pyhän Haudan ritarikunnan jäsen.


Oklahoma Cityn roomalaiskatolinen arkkihiippakunta on katolisen kirkon arkkihiippakunta, joka sijaitsee Oklahoman 46:n läntisen piirikunnan alueilla Yhdysvalloissa. Sen nykyisenä arkkipiispana toimii Paul Stagg Coakley, joka nimitettiin virkaansa 16. joulukuuta 2010 ja asetettiin siihen virallisesti 11. helmikuuta 2011. Oklahoma Cityn arkkipiispa on samalla Oklahoma Cityn arkkihiippakunnasta sekä Tulsan ja Little Rockin hiippakunnista koostuvan kirkkoprovinssin metropoliitta.


title: Oklahoma Cityn roomalaiskatolinen arkkihiippakunta

text: Oklahoma Cityn roomalaiskatolisen arkkihiippakunnan juuret ovat 1870-luvulla, jolloin ranskalaiset benediktiinimunkit saapuivat Intiaaniterritorion alueelle. Oklahoma Cityn hiippakunta perustettiin vuonna 1905 ensimmäisenä piispanaan belgialainen Theophile Meerschaert. 1930-luvulla hiippakunnan nimeksi tuli Oklahoma City-Tulsan hiippakunta. 13. joulukuuta 1972 se kuitenkin jaettiin kahtia, ja Oklahoma Cityn hiippakunnasta tuli samalla arkkihiippakunta.


text: Arkkihiippakunnan virallinen sanomalehti on "Sooner Catholic".


text: Vuosina 1876–1887 Intiaaniterroritorion prefektinä toimi Isidore Robot ja vuosina 1887–1890 Ignatius Jean. Vuosina 1891–1905 sen apostolisena vikaarina toimi Theophile Meerschaert, joka sitten hiippakunnan synnyttyä toimi sen ensimmäisenä piispana vuoteen 1924. Häntä ovat seuranneet:


title: Mustikkalehtimittari

text: Mustikkalehtimittari ("Scopula ternata") on erittäin yleinen mittariperhoslaji.


title: Mustikkalehtimittari

text: Vaalea perhonen. Siipien pohjaväri on kellertävänvalkoinen ja ne ovat kauttaaltaan pienten harmaanruskeiden pisteiden kirjomat. Siipien poikki kulkee kolme kellanruskeaa poikkijuovaa, jotka saattavat erottua heikosti, etenkin takasiivissä. Ulompi poikkijuova on vain kevyesti aaltoileva ja siiven etureunan puoleinen osa on muuta juovaa tummempi. Siipien alapinnalla on tiheä mustanharmaa pisteytys. Perhosen niska on vaalea. Siipiväli 23–27 mm.


title: Mustikkalehtimittari

text: Huomattavan samannäköinen laji on maitolehtimittari ("Scopula floslactata").


title: Mustikkalehtimittari

text: Mustikkalehtimittaria tavataan Keski- ja Pohjois-Euroopasta Keski-Aasian läpi Venäjän kaukoitään ulottuvalla vyöhykkeellä. Suomessa laji on erittäin yleinen pohjoisinta Lappia myöten. Aikuiset perhoset lentävät yhtenä sukupolvena kesäkuun puolivälistä heinäkuun loppupuoliskolle.


title: Mustikkalehtimittari

text: Lajia tavataan erityisesti metsiköissä, soilla ja matsäniityillä aina puurajalle asti. Perhonen lentää iltahämärän laskeuduttua ja lentää helposti valolle. Pohjoisessa se on aktiivinen myös päivällä. Monien sukulaislajiensa tapaan mustikkalehtimittari lähtee häirittynä hyvin helposti lentoon päivälläkin.


title: Mustikkalehtimittari

text: Keskenkasvuinen toukka menee talvilevolle jo heinäkuun lopulla ja aktivoituu jälleen toukokuussa. Se koteloituu maahan.


title: Mustikkalehtimittari

text: Toukka elää pääasiassa mustikalla ("Vaccinium myrtillus").


title: Sato

text: Sato tarkoittaa maanviljelyssä syötäväksi tai muuten hyödynnettäväksi kelpaavia viljelykasvien osia, jotka kasvavat yhden kasvukauden aikana. Sadon poimiminen eli sadonkorjuu on perinteisesti ollut tärkeä tapahtuma maatalousyhteiskunnissa.


title: Paaso (Heinola)

text: Paaso on kylä Heinolassa kaupungin pohjoisosassa. Valtatie 5 sivuaa Paasoa, ja siltä on viitoitus kylään.


title: Paaso (Heinola)

text: Paason alueen viljelystiloille asutettiin sotien jälkeen siirtoväkeä Karjalasta. 1900-luvulle asti kylä oli virkeä maalaiskylä, mutta nykyään jäljellä on tyhjentyneitä navetoita ja lakkautettu kyläkoulu.


title: Paaso (Heinola)

text: Paasosta löytyy jätehuoltopiste, hienoja vuokramökkejä ja urheilukenttä. Lisäksi kylässä käy kirjastoauto. Lähimmät kaupat ovat Kuortissa ja Heinolassa ja koulut Heinolassa ja Lusissa. Joka kesänä Paasossa pidetään liikunnalliset kesäjuhlat ja talvisin hiihtokilpailut.


title: Nunnamittari

text: Nunnamittari ("Baptria tibiale") on harvinainen, mustavalkoinen mittariperhoslaji. Nunnamittari on Suomen Perhostutkijain Seuran tunnus ja antanut nimen myös seuran julkaisemalle Baptria-lehdelle.


title: Nunnamittari

text: Täysin mustavalkoinen perhoslaji, jossa ei ole pientä kuviointia eikä sitä voi sekoittaa mihinkään muuhun lajiin. Siipien pohjaväri on musta ja etusiiven poikki kulkee leveä, valkoinen vyö viistosti takareunasta siiven kärkeä kohti. Takasiivissä poikkivyön suunta on päinvastainen, mutta keskieurooppalaisilla yksilöillä takasiivet ovat kokonaan mustat. Etusiipien ulkonurkissa on lisäksi valkoiset laikut. Takasiipiä reunustavat ripset ovat puhtaanvalkoiset. Siipiväli 22–27 mm.


title: Nunnamittari

text: Suomessa tavattavalla alalajilla "B. t. fennica" siipien poikki kulkeva valkoinen vyö on leveämpi kuin muualla Euroopassa tavattavilla yksilöillä. Kuusamossa esiintyvällä alalajilla "B. t. borealis" poikkivyön muoto on poikkeava.


title: Nunnamittari

text: Lajia tavataan hyvin paikoittaisesti Keski-Euroopasta Keski-Aasian läpi Japaniin saakka ulottuvalla alueella. Suomessa nunnamittarin levinneisyys rajoittuu paikoittaisesti Keski-Suomen alueelle ja siitä itään. Lisäksi Kuusamossa on erillinen esiintymä. Perhoset lentävät kesä-heinäkuussa.


title: Nunnamittari

text: Nunnamittari on vaatelias ja hyvin paikoittainen laji, joka elää ainoastaan konnanmarjoja kasvavissa lehtometsissä. Se voi olla paikoittaisesti jopa runsas, mutta joinakin vuosina puuttua lähes kokonaan. Aikuiset perhoset lentävät päivällä ja niiden mustavalkoinen väritys hävittää eläimen helposti kasvillisuuden varjojen sekaan. Toukat viihtyvät ravintokasvin lehtien alapinnoilla. Kotelo talvehtii.


title: Nunnamittari

text: Vuoden 2010 Suomen lajien uhanalaisarvioinnissa nunnamittarin alalaji "B. t. fennica" luokiteltiin vaarantuneeksi (VU) ja "B. t. borealis" erittäin uhanalaiseksi (EN).


title: Nunnamittari

text: Toukka elää konnanmarjoilla ("Actaea"). Suomessa ravintokasvi riippuu sijainnista, sillä alalaji "B t. fennica" mustakonnanmarjalla ("Actaea spicata") ja "B. t. borealis" punakonnanmarjalla ("Actaea erythrocarpa").


title: Vastuuvapauslauseke

text: Vastuuvapauslauseke on tekstikokonaisuus, esim. sopimuksen, esitteen tai verkkosivun yhteydessä, jossa rajataan laatijan vastuuta erilaisissa tilanteissa. Lausekkeessa voidaan esimerkiksi varoittaa luovutettavaan tuotteeseen tai tuotettavaan palveluun liittyvästä riskistä ja/tai virhemahdollisuudesta, joiden aiheuttamista haitoista luovuttaja lausekkeella irtisanoutuu. Toisaalta lausekkeessa voidaan täsmentää luovuttajan tarkoittamaa tuotteen käyttötarkoitusta ja siten rajoittaa luovuttajan vastuu vain tarkoitettuihin käyttötilanteisiin (esim. ammattimaisen käytön tai kilpailukäytön rajaaminen vastuualueen ulkopuolelle).


title: Kasvurahasto

text: Kasvurahasto voi tarkoittaa sijoitusrahastoa, joka


title: Viitelaina

text: Viitelaina on joukkovelkakirja, jonka markkinahintaa käytetään yleisesti muiden joukkovelkakirjojen hinnoittelun perustana. Yleensä viitelainat ovat liikkeeseenlasketulta määrältään suuria valtioiden (tai riskeiltään ja kooltaan vastaavien) liikkeeseenlaskemia aktiivisen kaupankäynnin kohteena olevia joukkovelkakirjoja.


title: Viitelaina

text: Viitelainojen liikkeeseenlaskun suuri koko, suhteellisen laaja sijoittajakunta ja ennen kaikkea aktiivinen kaupankäynti varmistavat viitelainojen hinnoittelun jatkuvaa oikeellisuutta eri tilanteissa. Toisaalta alhainen riskitaso mahdollistaa lainan hinnan käyttämisen eräänlaisena hinnan "nollatasona", johon riskillisemmän liikkeeseenlaskijan joukkovelkakirjan riskilisä hinnoittelutilanteessa lisätään.


title: Nelson Philippe

text:
Nelson Philippe (s. 23. heinäkuuta 1986 Valence, Drôme) on ranskalainen moottoriurheilija. Hän kilpaili karting-sarjoissa vuosina 1998-2002. Vuonna 2003 Philippe kilpaili Barber Dodge Pro Series sarjassa saavuttaen yhden palkintosijan. Vuosina 2004-07 Philippe kilpaili Champ Car-sarjassa saavuttaen yhden voiton ja neljännen sijan vuonna 2006. Philippe sai myös Most Improved Driver palkinnon vuosina 2005 ja 2006. Vuonna 2008 Philippe kilpaili kaksi kilpailua IRL-sarjassa. Hän kilpaili myös Superleague Formula sarjassa neljä kilpailua parhaana tuloksenaan neljäs sija Doningtonin radalla. Philippe ajoi myös kaksi kilpailua Aasian GP2-sarjassa ART-tallissa saavuttamatta pisteitä. Philippe ajoi myös vuoden 2009 Indianapolis 500 ajossa, jossa hän keskeytti. Philippen nuorempi veli Richard kilpailee Indy Lights sarjassa.
[en:Nelson Philippe]]


title: Slutskin rautatieasema

text: Slutskin rautatieasema (, ) on rautateiden väliasema ja solmukohta Slutskin kaupungissa Valko-Venäjän Minskin alueen eteläosissa. Slutsk sijaitsee suurin piirtein kahta Valko-Venäjän rautateiden merkittävää risteysasemaa eli Varsova-Minsk-Moskova -radan Baranavitšyä ja Vilna-Minsk-Homel -rautatien Asipovitšyä yhdistävän rataosuuden puolivälissä. Slutskin asemarakennus sijaitsee runsas kaksi kilometriä Slutskin hallinnollisen keskustan lounaispuolella.


title: Slutskin rautatieasema

text: Aseman naapurissa on Slutskin uudehko linja-autoasema.


title: Reunustäplämittari

text: Reunustäplämittari ("Lomaspilis marginata") on mittareihin kuuluva, erittäin yleinen selväkuvioinen perhoslaji.


title: Reunustäplämittari

text: Pienehkö, näennäisen mustavalkoinen ja helposti tunnistettava perhoslaji. Siivet ovat pohjaväriltään valkoiset ja niiden keski- ja ulko-osissa on laajoja, syvän tummanruskeita laikkuja. Perhosyksilöiden siipikuviointi vaihtelee poikkeuksellisen paljon, mutta keskeisinä lajituntomerkkeinä etusiiven tyviosan tumma täplä on venynyt siiven suunnassa ja siiven keskiosan etureunasta siiven keskelle ulottuva laikku on muodoltaan epäsymmetrinen. Joskus siiven keskiosan tumma väri muodostaa koko siiven poikki ulottuvan vyön. Takasiivet ovat ulkosyrjästään tummanruskeat ja niiden poikki kulkee vyö vaihtelevankokoisia laikkuja. Siipiväli on 22–28 mm.


title: Reunustäplämittari

text: Satunnaisesti tavataan lähes kokonaan tummanruskeita tai miltei valkoisia, vain siipien etureunasta kuviollisia yksilöitä.


title: Reunustäplämittari

text: Yleinen ja laajalle levinnyt laji, joka elää Portugalista ja Brittein saarilta Japaniin. Suomessa reunustäplämittaria esiintyy hyvin yleisenä suurimmassa osassa maata ja se puuttuu vain Inarin Lapista ja Enontekiön tuntureilta. Perhoset ovat lennossa toukokuun lopulta heinäkuun lopulle, mutta toista sukupolvea voi tavata jopa syyskuulle asti.


title: Reunustäplämittari

text: Reunustäplämittari suosii avoimia elinympäristöjä, kuten pensaikkoisia niittyjä, rantoja, metsänreunoja sekä puutarhoja. Laji lentää pääasiassa öisin ja tulee valolle, mutta lähtee häirittynä helposti lentoon päivälläkin. Päivisin perhoset lepäävät avoimesti kasvien lehdillä pyrkimättä piilottelemaan itseään. On arveltu, että perhosen väritys toisaalta rikkoo sen hahmon saalistajien silmissä ja saa sen muistuttamaan linnun ulostetta. Kotelo on talvehtiva vaihe.


title: Reunustäplämittari

text: Toukka elää lehtipuilla, etenkin pajuilla ("Salix"), poppeleilla ("Populus") ja koivuilla ("Betula").


title: Evoluutiolaskenta

text: Evoluutiolaskenta on tietojenkäsittelytieteessä tekoälyn osa-alue, joka tutkii kombinatorisia optimointiongelmia.


title: Evoluutiolaskenta

text: Evoluutiolaskennalle tyypillisiä ominaisuuksia ovat:Joukkoon kuuluvia algoritmeja ovat mm.


title: Angolangenetti

text: Angolangenetti ("Genetta angolensis") on afrikkainen sivettieläin.


title: Angolangenetti

text: Nisäkäsnimistötoimikunnan ehdotus lajin uudeksi suomenkieliseksi nimeksi oli "miombogenetti".


title: Angolangenetti

text: Angolangenetti on kissankokoinen petoeläin, joka tyypillisesti painaa 1–2 kg. Sillä on pieni pää, pitkä selkä, lyhyet jalat mutta pitkä häntä.


title: Angolangenetti

text: Angolangenettiä tavataan kapealla vyöhykkeellä joka ulottuu eteläisen Afrikan poikki Atlantilta Intian valtamerelle 5 ja 15 leveyspiirin välillä. Angolan lisäksi alueeseen kuuluu Kongon demokraattinen tasavalta, Malawi, Mosambik, Tansania ja Sambia.


title: Hyoskyamiini

text: Hyoskyamiini tai (–)-hyoskyamiini on muskariinireseptoria estävä antikolinerginen tropaanialkaloidi, jota on eräissä koisokasveissa. Hyoskyamiini on atropiinin L-isomeeri. Sitä ei tule sekoittaa hyoskiiniin eli skopolamiiniin.


title: Hyoskyamiini

text: Hyoskyamiinin CAS-numero on 101-31-5, kemiallinen kaava CHNO ja moolimassa 289,375 g/mol.


title: Mehiläissyöjät

text: Mehiläissyöjät ("Meropidae") on kirkasväristen lintujen heimo, joka jaetaan kolmeen sukuun. Useimmat sen lajit elävät Afrikassa tai Aasiassa. Heimoon kuuluu 26 lajia.


title: Mehiläissyöjät

text: Mehiläissyöjät ovat 15–35 cm pitkiä, ja niillä on pitkä pyrstö ja pitkä, teräväkärkinen nokka. Yleisväri on yleensä vihreä, ja siihen liittyy sinisiä, punaisia ja keltaisia kuvioita. Monilla lajeilla kulkee musta raita silmien yli.


title: Mehiläissyöjät

text: Mehiläissyöjät elävät yleensä kosteikkojen lähistöllä. Niitä tavataan Afrikan, Aasian, Euroopan ja Australian trooppisissa ja subtrooppisissa osissa.


title: Terveydeksi

text: Cheers () on yhdysvaltalainen tilannekomediasarja, jota esitettiin vuosina 1982–1993.


title: Terveydeksi

text: Sarjaa esitti NBC. Sen tuottivat sarjan luojien James Burrowsin, Glen Charlesin ja Les Charlesin yhtiö sekä Paramount Television. Sarja kuvattiin elävän yleisön edessä eikä siinä ole taustanaurua..


title: Terveydeksi

text: Sarja kertoo bostonilaiseen baariin kokoontuvista ihmisistä. Sarjan nimi tulee maljahuutoon viittaavasta baarin nimestä. Studiossa kuvatun sarjan ulkokohtauksissa käytetystä oikeasta baarista tuli pieni matkailunähtävyys, ja se otti suosion myötä oikeastikin nimen Cheers.


title: Terveydeksi

text: Yksi sarjan hahmoista oli Kelsey Grammerin esittämä Frasier Crane. Hahmo jatkoi myöhemmin spin-off-sarjassa "Frasier", niin että Grammer esitti hahmoa yhteensä 20 vuoden ajan. Cheers-sarjan hahmot nähdään myös Frasierin vieraina.


title: Terveydeksi

text: Sarja palkittiin Primetime Emmy -palkinnolla parhaana komediasarjana vuosina 1983, 1984, 1989 ja 1991 sekä Golden Globe -palkinnolla parhaana musikaali- tai komediasarjana vuonna 1991.


title: Suomen tieverkon historia

text: Suomen tieverkon historian on katsottu alkavan jo esihistoriallisella ajalla käytössä olleista maareiteistä. Liikenteen vilkastuessa teiden lukumäärä kasvoi ja kunto kohentui vuosisatojen kuluessa.


title: Suomen tieverkon historia

text: Vanhin kirjallinen lähde Suomen tieverkosta on kuningas Kustaa Vaasan sihteerin Jaakko Teitin vuosina 1555–1556 laatima luettelo yleisten teiden varsilla olevista tiloista, joihin kuningas aikoi asettaa voutejaan. Luetteloon sisältyivät vain tärkeimmät maantiet, joihin kuului myös "yleinen tie Viipurista Uudenmaan kautta meren puolta Turkuun" eli Suuri Rantatie. Luettelon perusteella on voitu laatia kartta Suomen 1500-luvun pääteistä.


title: Suomen tieverkon historia

text: 1800-luvulle saakka vesitiet olivat kulkureitteinä maanteitä tärkeämpiä.


title: Suomen tieverkon historia

text: Tienpito oli jo keskiajalla määrätty maanomistajille. Jokainen isäntä siis hoiti maanteitä miten taisi. Harava ja lapio olivat yleisimmät työvälineet. Vasta 1800-luvun lopulla valtio otti vastuun osasta tienpitoa.


title: Suomen tieverkon historia

text: Suomen itsenäisyyden alussa teiden kunnossapito oli sidottu maanomistukseen ja koettiin veroluontoisena rasituksena. Tämä ei tyydyttänyt ketään, ja vuonna 1921 valtio otti maantiet hoitoonsa. Uusi tielaki säädettiin vuonna 1918 ja tuli voimaan vuoden 1921 alusta. Kun liikenteen rasitus kasvoi kasvamistaan, täytyi saada käyttöön järeämpää kalustoa ja asiantuntemusta. Yleisten teiden rakentaminen ja kunnossapito siirtyi valtiolle ja kunnille oltuaan sitä ennen lähinnä talonpoikaisväestön rasituksena. Tieverkko oli laadultaan huonoa, ja laadun parantamisesta keskusteltiin vilkkaasti 1920- ja 1930-luvuilla. Tiekomiteat päätyivät suosittelemaan valtatieverkkoa, joka yhdistäisi korkealaatuisemmilla teillä tärkeimmät asutuskeskukset. Vuonna 1938 Suomeen määriteltiin 21 valtatietä ja 32 A-luokan kantatietä.


title: Suomen tieverkon historia

text: Ensimmäiset läänintiemestarit astuivat virkoihinsa 1920-luvulla, ja koneellinen teiden kunnossapito alkoi.


title: Suomen tieverkon historia

text: Vuonna 1939 talvisota keskeytti tienrakennustyöt. Vain maanpuolustuksen kannalta olennaisia töitä jatkettiin. Painopiste rakentamisessa siirtyi valta- ja kantateiden uusimisesta siihen, että rakennettiin yhteyksiä tiettömille taipaleille Lappiin ja Itä-Suomeen. Sota-ajan liikennöidyin maantie ja strategisesti tärkein yhteys oli Jäämerentie Rovaniemeltä Petsamon Liinahamariin.


title: Suomen tieverkon historia

text: Useat talouselämän alat tulivat riippuvaisiksi maantiekuljetuksista. Sen vuoksi tiet oli saatava kulkukelpoisiksi ympäri vuoden. Sotavuosien 1939–1945 aikana tieverkko rappeutui. Sodan jälkeen voimat kuluivat sotakorvausten suorittamiseen, eikä tieverkon korjaaminen ollut mahdollista kuin Pohjois-Suomen jälleenrakentamisen yhteydessä.


title: Suomen tieverkon historia

text: Tieverkko saatiin kunnostetuksi liikennöitävään kuntoon vuoden 1947 aikana. Vuoden 1948 syksyllä Suomessa alkoi kausi, jolloin oli suurtyöttömyystalvia. Tilannetta helpotettiin aloittamalla useita tierakennushankkeita työttömyystöinä. Enimmillään TVH:n alaisissa työttömyystöissä työskenteli yli 40 000 ihmistä.


title: Suomen tieverkon historia

text: Tielain uudistus, jolla lakkautettiin kunnan- ja kylätiet ja muutettiin ne TVH:n hoitamiksi paikallisteiksi, tehtiin 1954, ja laki tuli voimaan 1958. Heti, kun valtion varoja alkoi vapautua korvauksista, niitä kohdistettiin teiden kunnostukseen ja rakentamiseen. Näin myös voitiin tarjota työtä, jota vailla oli kymmeniä tuhansia ihmisiä 1950-luvun työttömyyden aikana. Maailmanpankin lainojen avulla nostettiin tienrakennus Suomessa nykyaikaiselle tasolle.


title: Suomen tieverkon historia

text: Työllisyyspainotteinen tienrakentaminen loppui 1960-luvun puolessa välissä. Koneellistumisen lisäksi tähän vaikuttivat Suomen vuosina 1964–1970 saamat Maailmanpankin lainat. Lainavaroilla alettiin laajasti päällystää teitä sekä rakennettiin moottoritiet Kuljusta Tampereelle ja Helsingin Tattariharjusta Järvenpäähän.


title: Suomen tieverkon historia

text: Suomen tieverkko oli kaikilta osiltaan autoliikennekelpoinen ja nykyaikaisella tasolla 1970-luvun alkuun mennessä. Yleisten teiden kokonaispituus oli 71 000 kilometriä. Tielakia uudistettiin vuonna 1958, jolloin hoidettava tieverkko oli kasvanut. Määrää kasvattivat myös uudet rakennustyöt.


title: Chikako Nakayama

text: Chikako Nakayama (; s. 30. elokuuta 1975) on japanilainen entinen sulkapalloilija.


title: Chikako Nakayama

text: Nakayama pelasi MM-kisoissa 2003 nelinpelissä ja sekanelinpelissä. Hän pääsi tuolloin nelinpelissä Keiko Yoshitomin kanssa kolmannelle kierrokselle ja putosi sekanelinpelissä Norio Imain parina toisella kierroksella heidän hävittyään indonesialaisille Eny Widowatille ja Anggun Nugroholle. Nakayama ja Yoshitomi osallistuivat myös vuoden 2004 Aasian-mestaruuskilpailuihin, joissa he hävisivät toisella kierroksella Thaimaan Sathinee Chankrachangwongille ja Saralee Thungthongkamille. Sama pari piinasi heitä myös Ateenan olympialaisissa, joissa Cankrachangwong ja Thungthongkam pudottivat japanilaiset erin 2–0.


title: Żagań

text: Żagań (ranskaksi ja saksaksi: "Sagan") on kaupunki Bóbrjoen rannalla Länsi-Puolassa. Kaupungissa asuu 26 253 asukasta (2010). Kaupunki oli historiallisesti Saganin sleesialaisten herttuoiden hallintokeskus, ja nykyisin se on Żagańin piirikunnan pääkaupunki. Kaupunki kuului alun perin Zielona Góran voivodikuntaan (1975–1988), mutta nykyisin se kuuluu Lubuszin voivodikuntaan vuodesta 1999.


title: Żagań

text: Żagań mainittiin ensimmäisen kerran vuonna 1202 valtakirjassa, ja se kuului silloin Ala-Sleesian kreivikuntaan Wrocławissa piasti-herttua Henrik I Parrakkaan alaisuudessa. Vuonna 1251 se kuului uuteen Głogówin kreivikuntaan Henrik I:n lapsenlapsen Konrad I:n alaisuudessa. Konradin kuoltua vuonna 1274 perilliset jakoivat kreivikunnan uudestaan, ja Żagańin linnan peri Konradin nuorin poika Przemko Ścinawalainen, joka perusti sinne augustinolaisten kaanonien luostarin. Täten perustettiin Żagańin kreivikunta. Vuonna 1284 hän vaihtoi tiluksensa Ścinawan kreivikuntaan, ja häntä seurasi hänen vanhempi veljensä Konrad II Köyryselkä. Kun Konrad II kuoli vuonna 1304, kaikki Głogówin tilukset liitettiin jälleen yhteen hänen jäljelle jääneen veljensä Henrik III:n alaisuuteen.


title: Żagań

text:
Vuonna 1309 Henrik III:tä seurasi hänen vanhin poikansa Henrik IV Uskollinen, joka joutui vuonna 1321 jakamaan kreivikunnan uudelleen itsensä ja pikkuveljiensä kesken. Hän luovutti Głogówin Przemko II:lle ja vetäytyi Żagańiin, josta tuli uudelleen oman kreivikuntansa pääkaupunki. Vuonna 1329 Henrik III:n kaikista pojista tuli Juhana Luxemburgilaisen, Böömin kuninkaan, vasalleja – lukuun ottamatta Przemko II:tä, joka kuoli yhtäkkisesti kaksi vuotta myöhemmin. Kun Henrik VI Vanhempi, Henrik IV:n lapsenlapsi, kuoli vuonna 1393 ilman perillisiä, tilukset liitettiin jälleen yhteen Głogówin kanssa kunnes vuonna 1412 Jan I:stä, Henrik VIII Varpusen vanhimmasta pojasta, tuli koko Żagańin kreivikunnan hallitsija. Kiivaan perintötaistelun jälkeen hänen lapsensa Jan II Hullu myi sen lopulta Saksin ruhtinaalle Albert III:lle Wettinin suvusta, lopettaen näin vuosisatoja jatkuneen piastihallinnon.
Vuonna 1549 valitsija Morits luovutti Żagańin Böömin kuninkaalle Ferdinand I:lle. Keisari Ferdinand II antoi lahjoitusmaan Albrecht von Wallensteinille, kenraalilleen kolmikymmenvuotisessa sodassa vuonna 1627. Sieltä se siirtyi loisteliaalle böömiläiselle Lobkowiczin suvulle, jotka rakensivat barokki-tyylisen Żagańin palatsin. Ensimmäisen Sleesialaissodan päätyttyä vuonna 1742, Żagańista tuli osa Preussia.


title: Żagań

text: Vuonna 1786 lahjoitusmaan osti Peter von Biron, joka vuonna 1843 antoi sen tyttärelleen Dorothealle, Edmond de Talleyrandin, suuren ranskalaisdiplomaatin Charles Maurice de Talleyrandin pojan vaimolle, joka vietti eläkeikänsä Żagańissa. Fredrik Vilhelm IV:n myöntämä patentti 6. tammikuuta 1845 teki hänestä Saganin herttuattaren ja Napoleon III tunnusti arvonimen Ranskassa, suosien hänen poikaansa Louisia.


title: Żagań

text: Ranskassa on sekä Saganin "prince" että "duc". Tämä kaksoisarvonimi, joka on sekä preussilainen että ranskalainen, teki Saganin herttuasta neutraalin osapuolen toisessa maailmansodassa: hänen Château de Valençaystaan tuli turvallinen säilytyspaikka Louvren aarteille Saksan miehitettyä Ranskan. Toisen maailmansodan aikana kaupungista tuli pahamaineisen Stalag Luft III:n sijaintipaikka. Kaupunki siirrettiin Saksasta Puolaan muun Sleesian yhteydessä vuonna 1945, ja melkein koko Saganin väestö pakkosiirrettiin pois kaupungista. Tyhjennetty kaupunki asutettiin uudelleen puolalaisilla, joista monet olivat itse joutuneet pakkosiirretyiksi pois alueilta joista oli tullut osa Neuvostoliittoa.


title: Johannes Armenialainen

text: Johannes Armenialainen (k. 533) oli armenialaista syntyperää oleva itäroomalainen sotilaskomentaja, joka palveli sotapäällikkö Belisariusta tämän sotaretkillä. Hän oli yksi Belisariuksen luotetuimmista sotilaskomentajista ja toimi myös Belisariuksen taloudenhoitajana.


title: Johannes Armenialainen

text: Johannes osallistui Ad Decimumin taisteluun vandaalisodan aikana syyskuussa 533 ja hänen osastonsa tappoi vandaalikuningas Gelimerin veljen Ammataksen. Trikamaronin taistelussa joulukuussa 533 Johannes komensi roomalaisten keskustaa ja taistelun jälkeen Belisarius lähetti hänet 200 miehen kanssa ajamaan takaa pakenevaa Gelimeriä. Viisi päivää myöhemmin hän melkein onnistui vangitsemaan Gelimerin, kun hän yhtäkkiä kuoli metsästysonnettomuudessa: eräs Uliaris, yksi Belisariuksen avustajista, oli juovuksissaan ampunut nuolen kohti lintua, mutta se osuikin Johanneksen kaulaan haavoittaen häntä kuolettavasti. Ennen kuolemaansa hän toivoi, ettei Uliarista rangaistaisi mitenkään. Tutkimuksen jälkeen todettiin, että tapahtuma oli puhdas vahinko, ja Uliariksen teko annettiin hänelle anteeksi.


title: Johannes Armenialainen

text: Johanneksen kuolemaa surtiin suuresti ja Belisarius kunnioitti hänen hautaansa ja luovutti rahaa sen ylläpitoon. Aikalaishistorioitsija Prokopios kuvasi Johannesta rohkeaksi ja ovelaksi, mutta myös ystävälliseksi.


title: Kęstutis Navickas

text: Kęstutis Navickas (s. 13. tammikuuta 1984 Kaunas) on liettualainen sulkapalloilija. Hän edustaa seuratasolla saksalaista 1. BC Bischmisheimia.


title: Kęstutis Navickas

text: Navickas osallistui olympialaisiin ensimmäistä kertaa Pekingissä 2008. Hän pääsi tuolloin kaksinpelissä kolmannelle kierrokselle saakka, kunnes hävisi turnauksesta hopeaa saaneelle Lee Chong Weille. Navickas putosi MM-kilpailuissa 2009 jo ensimmäisellä kierroksella, kun Thaimaan Boonsak Ponsana voitti hänet erin 2–1.


title: Kęstutis Navickas

text: Navickasin paras sijoitus BWF:n ranking-listalla on 38. tila kaksinpelistä vuodelta 2011.


title: Andrew Joseph McDonald

text: Andrew Joseph McDonald (24. lokakuuta 1923 Savannah, Georgia – 1. huhtikuuta 2014 Palatine, Illinois) oli Little Rockin roomalaiskatolisen hiippakunnan piispa Arkansasissa vuosina 1972–2000.


title: Andrew Joseph McDonald

text: McDonald opiskeli Marist Schoolissa (Georgia), St. Charles Collegessa (Maryland) ja St. Mary’s Seminaryssa (Maryland). Hän sai pappisvihkimyksensä piispa Emmet M. Walshilta 8. toukokuuta 1948, minkä jälkeen hän jatkoi opintojaan Amerikan katolisessa yliopistossa ja Rooman Paavillisessa lateraaniyliopistossa.


title: Andrew Joseph McDonald

text: McDonald sai 4. heinäkuuta 1972 nimityksen Little Rockin piispaksi. Hänet vihittiin piispaksi 5. syyskuuta arkkipiispa Thomas McDonoughin toimiessa pääkonsekraattorina, ja hänet asetettiin virkaan virallisesti 7. syyskuuta. Hänen edeltäjänsä oli Albert Lewis Fletcher ja seuraajansa J. Peter Sartain.


title: Andrew Joseph McDonald

text: McDonald vastusti abortin sallimista korkeimman oikeuden taholta tapauksessa Roe vastaan Wade vuonna 1973. Hän johti tammikuisin abortinvastustajien vuosittaista March for Lifea Little Rockissa. Hän oli omistautunut ekumeenisille suhteille ja olikin mukana tukemassa Billy Grahamin herätyskokousta War Memorial Stadiumilla 1989. Vuonna 1990 McDonald otti kantaa John Edward Swindlerin teloitusta vastaan. Kyseessä oli ensimmäinen teloitus Arkansasin osavaltiossa yli 25 vuoteen.


title: Seututie 224

text: Seututie 224 on seututie, joka kulkee Aurasta Tarvasjoen ja Marttilan kautta Saloon Varsinais-Suomen maakunnassa Suomessa. Tie on melko suora, ja sillä on valtatie 10:n risteyksestä Märynummelle asti nopeusrajoitus 100 kilometriä tunnissa. Tien pituus on 43 kilometriä.


title: Seututie 224

text: Tie alkaa valtatieltä 9 (E63) Aurassa, mistä se kulkee Auran keskustan halki alittaen Turku–Toijala-radan. Paikalla oli vuoteen 2000 asti tasoristeys, joka kuitenkin poistettiin tuolloin tehdyn rataosuuden sähköistämisen yhteydessä. Auran keskustassa tiehen yhtyy Turusta alkunsa saava Seututie 222, minkä jälkeen tie ylittää Aurajoen ja jatkuu vähän matkaa Auran keskusta-alueella, kunnes alkavat laajat peltomaisemat. Aurassa tien osoitenimenä on valtatien 9 ja seututien 222 välillä "Yhdystie" ja tästä eteenpäin "Tarvasjoentie".


title: Seututie 224

text: Tarvasjoen Horisissa tien kanssa risteää valtatieltä 10 Tarvasjoen kautta kantatielle 41 Pöytyällä johtava yhdystie 2250 ja tie ylittää Tarvasjoen. Tällä osuudella tie on melko suoraa, tosin paikoin mäkistä ja nopeusrajoitus on 80 kilometriä tunnissa valtatien 10 risteykseen asti Marttilassa. Tarvasjoella tien osoitenimenä on ensin "Aurantie" ja yhdystien 2250 risteyksen jälkeen "Salontie".


title: Seututie 224

text: Marttilassa, pian valtatien 10 jälkeen tie risteää Hämeen Härkätiehen kuuluvien yhdystien 12307 ja yhdystien 2264 kanssa Marttilan Vättilässä ja ylittää pian Paimionjoen, jonka jälkeen tie kulkee suorana halkoen lähinnä mäkisiä peltomaisemia. Marttilassa tien osoitenimenä on valtatien 10 risteykseen asti "Aurantie" ja sen jälkeen "Salontie".


title: Seututie 224

text: Salon puolella tie ylittää ensin Vaskionjoen, saapuu sitten Halikon Vaskion taajamaan, ylittää Kuusjoen lähellä sen ja Vaskionjoen yhtymäkohtaa ja saapuu Halikon Märynummen taajamaan. Liittymässä Märynummen eteläpuolella tie ylittää valtatien 1 (E18). Tämän jälkeen tie etenee noin kilometrin kunnes siitä erkanee niin ikään eritasoliittymässä Halikkoon Vaskiontie, jonka linjausta tie aiemmin on noudattanut. Heti tämän jälkeen tie ylittää Halikonjoen ja alittaa parin kilometrin päästä Turku–Karjaa-radan. Tämän jälkeen tie tekee vielä kaksi melko loivaa mutkaa kunnes se saapuu päätepisteeseensä seututien 110 kiertoliittymässä. Salossa tien osoitenimenä on Märynummen eteläpuoliseen liittymään asti "Vaskiontie" ja siitä eteenpäin "Mahtimiehentie".


title: Gustav Otto Douglas

text: Gustav Otto Douglas (23. helmikuuta 1687 Tukholma – 2. helmikuuta 1771 Viro) oli venäläisten nimittämä Suomen kenraalikuvernööri isonvihan aikana.


title: Gustav Otto Douglas

text: Douglasin isä oli maaherra, kreivi Gustav Douglas ja äiti Margareta Stenbock. Hän kuului vuodesta 1708 kuningas Kaarle XII:n drabantteihin, vangittiin Pultavassa ja siirtyi 1717 Venäjän palvelukseen. Samana vuonna hänet määrättiin Kymijoen läntisen puolen kenraalikuvernööriksi Suomeen.


title: Gustav Otto Douglas

text: Kenraalikuvernöörinä hän järjesti muun muassa oikeuslaitosta sekä kirkollisia ja taloudellisia asioita. Häntä pidettiin ankarana virkamiehenä. Vuonna 1719 ja 1720 hänen johdollaan toteutettiin ns. manttaalimiesten otto eli 2 000 miestä vietiin Suomesta Venäjän armeijaan. Vain alle viidennes heistä palasi takaisin vuonna 1725.


title: Gustav Otto Douglas

text: Isonvihan rauhan jälkeen Douglas asettui asumaan Viroon, jossa hänestä tuli kenraali 1737 ja Tallinnan kuvernööri, mistä virasta hänet kuitenkin erotettiin 1742. Sotapalveluksesta Douglas erosi itse vuonna 1751.


title: Gustav Otto Douglas

text: Douglasin puoliso vuodesta 1715 oli Maria Magdalena von Schlippenbach (k. 1767).


title: Igor Bišćan

text: Igor Bišćan (s. 4. toukokuuta 1978 Zagreb) on kroatialainen jalkapalloilija, joka edustaa nykyisin Dinamo Zagrebia.


title: Igor Bišćan

text: Bišćan aloitti jalkapallon Dinamo Zagrebissa. Heinäkuussa 1997 hän siirtyi Dinamon juniorijoukkueista Samobariin, josta hän palasi Dinamo Zagrebin edustusjoukkueeseen helmikuussa 1998. Seuran paidassa Bišćan voitti Kroatian-mestaruuden vuosina 1999 ja 2000. Joulukuussa 2000 hän siirtyi Liverpooliin 5,5 miljoonan punnan siirtokorvauksella. Bišćanin ensimmäiset Liverpool-kaudet olivat hänen mukaansa vaikeita, mutta esitykset paranivat kausi kaudelta. Erityisesti hän onnistui kauden 2004–2005 Mestarien liigassa ja nousi kannattajien keskuudessa kulttihahmoksi. Liverpool-kausien jälkeen Bišćan pelasi kaksi kautta kreikkalaisessa Panathinaikosissa, jonka jälkeen hän palasi Dinamo Zagrebiin.


title: Daniel Kucera

text: Daniel William Kucera (7. toukokuuta 1923 Chicago, Illinois – 30. toukokuuta 2017 Dubuque, Iowa) oli amerikkalainen katolinen piispa.


title: Daniel Kucera

text: Kucera syntyi amerikantšekkiläiseen perheeseen saaden nimen William ja opiskeli St. Procopius Collegessa (nyk. Benedictine University) Lislessa, Illinois'ssa. Hän otti käyttöön uskonnollisen nimen Daniel liittyessään benediktiineihin 1944. Hänet vihittiin papiksi 1949 ja hän sai tohtorinarvon kasvatustieteessä Amerikan katolisesta yliopistosta 1954. Kucera toimi St. Procopiuksen luostarin apottina 1964-1971. Jo aiemmin hän oli toiminut St. Procopius Collegen johdossa ja tähän tehtävään hän palasi 1971.


title: Daniel Kucera

text: Kucera vihittiin piispaksi sekä nimitettiin Natchesiumin titulaaripiispaksi ja Jolietin apulaispiispaksi 1977. Kucera toimi Salinan piispana Kansasissa 1980-1983 ja sen jälkeen Dubuquen arkkipiispana jääden eläkkeelle 1995.


title: Eritrean ympäriajo

text: Eritrean ympäriajo on maantiepyöräilyn etappikilpailu, joka käytiin ensimmäisen kerran 1946. Kilpailu järjestettiin pitkän tauon jälkeen seuraavan kerran 2001, ja sen jälkeen se käytiin vuosittain vuoteen 2013 saakka ja uudelleen vuodesta 2016. Eritrean ympäriajossa on ajettu vuosittain 5–9 etappia ja kokonaispituus on ollut useina vuosina yli tuhat kilometriä. Pyöräilyä pidetään Eritrean kansallisurheiluna, ja maassa arvioitiin vuonna 2006 olleen vähintään sata ammattipyöräilijää, joiden palkkiot ovat tosin melko pieniä. Michael Misghena sai 670 dollaria voitettuaan Eritrean ympäriajon 2006.


title: Eritrean ympäriajo

text:
Kilpailu on käyty vuosien saatossa helmi-, maalis-, huhti-, touko-, kesä-, heinä- ja joulukuussa. Valtaosa kilpailijoista on nykyisin eritrealaisia.
Lähde: Cycling Archives


title: Pavel Filonov

text: Pavel Nikolajevitš Filonov (; 8. tammikuuta 1883 Moskova – 3. joulukuuta 1941 Leningrad) oli venäläisen avantgarden taidemaalari, taideteoreetikko ja runoilija. Hän kehitti analyyttisen taiteen ajatuksia omaksi omaperäiseksi muoto- ja merkityskieleksi toimien myös opettajana. Filonov johti 1930-luvulla "Kalevalan" kuvittanutta taiteilijaryhmää.


title: Pavel Filonov

text: Pavel Filonov syntyi Moskovassa vuokra-ajurin kuudentena lapsena. Pavel oli isänsä kuollessa nelivuotias. Tämän jälkeen perheen äiti toimi pesijättärenä, lapsista nuorimpana Pavel auttoi pyyhkeiden kirjonnassa ja niiden myymisessä torilla.


title: Pavel Filonov

text: Pavel ryhtyi tanssimaan balettia pienissä moskovalaisteattereissa elantoaan ansaitakseen. Vuonna 1896 myös perheen äiti kuoli. Pavelin vanhempi sisar oli mennyt naimisiin varakkaan insinöörin kanssa, joka vei sukuun tulleet lapset Pietariin ja tarjosi heille kunnollisen koulutuksen.


title: Pavel Filonov

text: Filonov oli osoittanut kiinnostusta maalaustaiteeseen jo 3–4-vuotiaana. Neljätoistavuotiaana hän aloitti taideteollisuuden opinnot Taiteiden edistämisen yhdistyksen koulussa. Hän opiskeli pääammattinaan koristemaalausta valmistuakseen koriste- ja stukkomaalariksi, mutta osallistui samalla myös iltaisin piirustustunneille. Filonov valmistui mestarimaalariksi vuonna 1901. Hän ansaitsi elantonsa koristemaalauksia tekemällä, talomaalarina, rakennusten ja ikonien ennallistajana sekä muissa tehtävissä, kuten valokuvien retusoijana ja julisteiden ja tavarakääreiden tekijänä. Hänen kiinnostuksensa piirtämiseen ja maalaamiseen kehittyi kopioimalla, maalaamalla muotokuvia ja tutkimalla tarkkaan ihmisen ja eläinten anatomiaa.


title: Pavel Filonov

text:
Filonov yritti päästä opiskelemaan Taideakatemiaan vuonna 1903, mutta ei onnistunut pääsykokeissa. Hän opiskeli akateemikko Lev Dmitrijev-Kavkazskin yksityisateljeessa viiden vuoden ajan. Sinä aikana Filonov yritti päästä akatemiaan kolmesti, mutta epäonnistui joka kerta. Kesäisin hän matkusti Volgalle, Kaukasukselle ja Jerusalemiin tehden paljon piirustuksia ja maalauksia.
Vuonna 1908 Filonov hyväksyttiin viimein opiskelemaan Taideakatemiaan. Hänen työnsä herättivät opiskelijoiden ja opettajien huomion epätavallisuudellaan. Ne eivät olleet abstrakteja ja kuvasivat aiheen esittäen, mutta ne oli toteutettu räikeästi ja kirkkaasti – punaisin, sinisin, vihrein ja oranssein värein. Tyyli ei vastannut akatemian vaatimuksia ja Filonov erotettiin, koska hän ”vaikutti opiskelijoihin töidensä irstaudella”. Filonov valitti päätöksestä koulun rehtorille ja hänet hyväksyttiin uudelleen kouluun, mutta opiskeltuaan kahden vuoden ajan hän jätti akatemian vuonna 1910.


title: Pavel Filonov

text: Filonovin varhaisin kypsä työ on vuosilta 1909–1910 peräisin oleva maalaus "Sankari ja hänen kohtalonsa". Hänen analyyttista menetelmäänsä ennakoivat ensimmäiset maalaukset valmistuivat vuonna 1910, kuten vesivärimaalaus "Talonpoikaisperhe" ja öljymaalaus "Päät". "Päät" -maalauksessa toisiinsa liittyvät eri mittasuhteissa yhdistetyt kuvat, jotka kasvavat toisistaan irti tuntuen muodostavan jatkuvan fantasmagorisen yhteyden.


title: Pavel Filonov

text: Filonovin työ liittyi 1910-luvulla Pietarin taiteilijayhdistykseen Nuorison liittoon ja Taideyhdistykseen (1910–1913), joiden perustamisiin hän osallistui aktiivisesti. Hän toimi yhteistyössä liittyen Venäjän kirjallisuuden futurismin johtajiin Vladimir Majakovskiin, Velimir Hlebnikoviin ja Aleksei Krutšonyhiin, mutta Filonovin modernismi oli myös hyvin omalaatuista. Sen juuret olivat Venäjän kansan- ja primitiivisessä taiteessa, Venäjän keskiaikaisissa maalauksissa, Dürerin lineaarissa tyylissä, Boschin ja Bruegelin mielikuvitusta kuhisevissa maalauksissa, sekä Vasili Surikovin ja Konstantin Savitskin ylevässä ja tiheässä realismissa ja symbolisti Mihail Vrubelin töiden sirpaloituneessa tuntumassa. Tähän aikaan kuuluvat myös hänen kuuluisat työnsä "Länsi ja itä", "Itä ja länsi", "Miehiä ja nainen" (kaikki 1912–1913) sekä "Kuninkaiden juhla-ateria" (1913). Nämä maalaukset yhdistävät symbolismia, uusprimitivismiä ja ekspressionismia.


title: Pavel Filonov

text: Vuonna 1912 Filonov matkusti kuudeksi kuukaudeksi Itävaltaan, Italiaan ja Ranskaan. Hän kulki suurimman osan matkasta jalan, maksaen ruoan ja majoituksensa vesivärimaalauksillaan ja piirustuksillaan, nukkuen joskus ladoissa ja ulkona.


title: Pavel Filonov

text: Filonov selitti useissa yhteyksissä taiteensa teoriaa. Vuonna 1912 hän julkaisi artikkelin ”Kaanon ja laki”, jossa hän selosti ”analyyttisen taiteen” periaatteet ensimmäistä kertaa. Filonovin lahjakkuus puhujana ja hänen eri kulttuurien taidehistorian syvällinen tuntemuksensa auttoivat häntä levittämään teoriaansa. Hänen luentonsa olivat hyvin suosittuja.


title: Pavel Filonov

text: Vuonna 1913 Filonov suunnitteli yhdessä taiteilija Josif Školnikin kanssa lavasteet tragediaan "Vladimir Majakovski", joka esitettiin Luna-puiston teatterissa Pietarissa. Samana vuonna Filonov perusti uuden taiteilijaryhmän, johon liittyneet taiteilijat noudattivat analyyttisen taiteen periaatteita. Vuonna 1914 hän julkaisi analyyttisen taiteen manifestin ”Tehdyt maalaukset”. Kauden parhaat maalaukset ovat muun muassa "Meijerin naiset", "Kolme ihmistä pöydän ääressä", "Universaalin kukinnan kukkia" ja "Työläiset".


title: Pavel Filonov

text:
Vuonna 1916 Filonov joutui armeijaan ja taisteli maailmansodassa. Hän palasi Pietariin Lokakuun vallankumouksen jälkeen vuonna 1917. Muiden venäläisen avantgarden johtavien henkilöiden tavoin Filonov toivoi yhteiskunnan vallankumouksellisten muutosten auttavan häntä levittämään ajatuksiaan.
Maalausten tekemisen lisäksi Filonov opetti SvoMasissa (Vapaat työpajat) vuosina 1918–1920, toimi Petrogradin akatemian johtajana (1923) ja perusti ryhmän MAI (Analyyttisen taiteen mestarit) vuonna 1925. Yhdistys koostui Filonovin oppilaista ja seuraajista. Hänen johtamanaan he toteuttivat lavastemaalaukset Gogolin "Reviisoriin" (tuottajana I. Terentjev, Leningrad, 1927), ja poliittisen agitaation Korol Gaikin l (Kuningas Ruuvi I) Vassilievin metallurgien kerhossa (Leningrad 1929). Tänä aikana Filonov teki runsaasti maalauksia, joiden joukossa olivat "Pietarin proletariaatin kaava" (1920–1921), "Elävä pää" (1923), "Eläimet" (1925–1926), "Kevään kaava" (1928–1929) ja "Narvan portit" (1929).


title: Pavel Filonov

text: Neuvostohallitus oli 1920-luvun loppuun mennessä vahvistunut ja alkoi sanella määräyksiä kaikille elämänaloille. Filonovin taide ei vastannut sosialistisen realismin periaatteita ja aikakausi nousi Filonovia vastaan. Leningradin Venäläiseen museoon ripustettiin hänen suurehko retrospektiivinen näyttelynsä (1929–1930), mutta sitä ei avattu yleisölle. Lehdistö oli vihamielinen. Hänen asemansa tuli uhanalaiseksi 1930-luvun alussa. Vaikka Filonovin myöhäistuotantoon voi ajoittaa vain harvoja töitä, hänen taitonsa tai kutsumuksensa ei kadonnut.


title: Pavel Filonov

text: Filonov käytännöllisesti katsoen eristettiin ja jätettiin varattomaksi. Hän työskenteli köyhyydessä ja nälässä, mutta pysyi uskollisena periaatteilleen sekä taiteessaan että työssään oppilaidensa parissa. Vuosina 1931–1933 Filonovin ryhmä työskenteli "Kalevalan" kuvituksen parissa Academia-kustannusyhtiölle. Hän kieltäytyi myymästä töitään toivoen pystyvänsä perustamaan analyyttisen taiteen museon.


title: Pavel Filonov

text: Filonov toimi palovartijana Leningradin piirityksen aikana ja kuoli nälkään joulukuun 3. päivänä vuonna 1941. Hänen sisarensa säilytti Filonovin työt ja lahjoitti myöhemmin maalaukset ja graafiset työt Pietarin Venäläisen taiteen museolle, jossa lähes kaikki niistä nykyisin ovat.


title: Pavel Filonov

text: Neuvostoliittolainen kustannusyhtiö Academia julkaisi vuonna 1933 huomattavan painoksen Kalevalasta. Sen suunnittelu edustaa Filonovin johtaman 14 taiteilijan kunnianhimoista pyrkimystä tuottaa yhteinen taideteos. Kalevala on ainoa säilynyt Filonovin koulukunnan näkyvä muistomerkki. Neuvostoliiton poliittinen Suomen attasea Ivan Maiski rohkaisi julkaisun tekemistä, ja kirjoitti sen johdannon. Maiski puuttui kuvittajien työhön kuitenkin niin perusteellisesti, että Filonov totesi hänen olevat kriitikko, jota on vaikea tyydyttää. Vaikka Filonov omistautui työhön 1931–1933, hänen joutumisensa epäsuosioon vaikutti siihen, että Maiskin kirjoittamassa johdannossa ei edes mainita Filonovin ryhmän kuvituksia.


title: Pavel Filonov

text: Lopulta Filonovin taidetta alettiin jälleen hyväksy. Hänen näyttelynsä järjestettiin Novosibirskissä vuonna 1967 ja vuonna 1988 teoksia sallittiin näyttelyyn Venäläiseen museoon. Ensimmäiset kansainväliset näyttelyt pidettiin vuosina 1989 ja 1990 Pariisissa.


title: Pavel Filonov

text: Tallinnan Kumussa oli 10. kesäkuuta – 18. syyskuuta 2011 Filonovin näyttely ”Pavel Filonov. Venäläinen avantgarde ja siitä eteenpäin”. Pietarin Valtion venäläisen museon kokoelmiin perustuvassa näyttelyssä olivat esillä muun muassa Filonovin teokset "Kuninkaiden juhla-ateria" ja "Kevään kaava", sekä "Kaavat" ja "Päät". Taustaa näyttelylle toivat Kazimir Malevitšin, Vassili Kandinskyn ja Natalja Gontšarovan teokset, sekä David Burljukin, Mihail Matjušinin ja Pavel Filonovin oppilaiden työt. Kontrastina kokeilevalle taiteelle esillä oli myös uudistuksia tukahduttaneen sosialistisen realismin kaanoniin kuuluvia teoksia, muun muassa Stalinin hovitaiteilijan Isaak Brodskin töitä, sekä Juri Kugatšin, Vasili Netšitailon ja Viktor Tsyplakovin yhteisesti toteuttama suurikokoinen maalaus "Kunnia suurelle Stalinille!"


title: Pavel Filonov

text: Filonov etsi vaihtoehtoa modernille, teknologiakeskeiselle ja mekanisoituvalle maailmalle, joka edistyi myös juuri perustetussa Neuvostoliitossa. Hänen analyyttinen taiteensa etsi kasvavia ja kehittyviä muotoja, pienoismaailmoja, jotka olivat näkyvän todellisuuden sisällä tai sen tuolla puolen. Filonov viittasi metaforisesti myös alkeishiukkasten tai eloperäisten solujen olemassaoloon, asioihin, joista tiede oli juuri päässyt selville. Hänen työskentelynsä oli hyvin hidasta. Huolellisesti hän eteni kohta kohdalta pienoismaailmoista suurempiin kokonaisuuksiin.


title: Pavel Filonov

text: Filonovin töiden merkitykset jäivät arvoituksiksi katsojille, koska niiden sanoma oli koodattu. Hänen teoksissaan ihmisen tekemät ja luonnon esineet, ihmiset ja eläimet vaihtavat ilmenemismuotojaan ja merkityksiä keskenään, sulautuen ja virraten toisiinsa ja muodostuen joksikin aivan muuksi. Hänen menetelmänsä ydin oli hajottaa näkyvä todellisuus yksilöllisiin osiin ja siten muodostaa niistä monimutkaisia kuvia, jotka ovat täynnä symbolisia merkityksiä. Hän loi töissään salakirjoitetun, mystisen kuvan todellisuudesta pyrkien laajentamaan esittävän taiteen mahdollisuuksia ja saamaan näkymättömän näkyväksi.


title: Pavel Filonov

text: Filonov teki maalauksensa periaatteensa ”sdelannostin” (hulluus tai käsityömäisyys) mukaan, joka tarkoitti taukoamatonta kovaa työtä teoksen parissa ja joka johtaa hyvin yksityiskohtaiseen, kiteytettyyn, kirjavaan, nopeasti katsoen rakentumattomaan maalaukselliseen koostumukseen. Esimerkkinä tästä on "Työläiset" vuodelta 1925.


title: Pavel Filonov

text: "Analyyttisen taiteen ideologiassa" Filonov selvittää, mitä hän odottaa oppilailtaan ja itseltään:


title: Seututie 222

text: Seututie 222 on Turusta Liedon kautta Auraan kulkeva seututie, jonka pituus on 29 kilometriä. Se alkaa Turussa Raunistulan kaupunginosasta ja päättyy Auran asemanseudulle. Tie on koko matkalta vanhaa valtatietä 9.


title: Seututie 222

text: Seututie 222 alkaa Turun keskustan pohjoispuolella Raunistulan kaupunginosassa, jossa se erkanee koilliseen valtatien 9 risteyksestä kohdassa, jossa "Tampereentie" muuttuu "Tampereen valtatieksi". Tien alkuosuus on nelikaistainen "Raunistulan puistotie". Reilun kilometrin jälkeen tie kääntyy itään "Vanhalle Tampereentielle", ja sen jälkeen ylittää Turku–Toijala-radan tasoristeyksenä. Ratahallintokeskuksen mukaan tasoristeys on suurten liikennemääriensa takia Suomen vaarallisin.


title: Seututie 222

text: Tasoristeyksen jälkeen tie muuttuu tavalliseksi kaksikaistaiseksi tieksi. Se ylittää Vähäjoen "Maarian kirkkosiltaa" pitkin. Tie jatkuu koilliseen Räntämäen kaupunginosassa, jonka jälkeen se jatkaa Orikedon teollisuusalueelle. Seututie ylittää Turun ohikulkutien ja kulkee sen jälkeen Metsämäen kaupunginosan kautta. Liedon kunnan puolella tie jatkuu Ilmarisista edelleen Liedon asemanseudulle. Tämän jälkeen Auran kunnassa tie jatkuu varsin kapeana Auran kirkonkulman kautta Auran asemanseudulle, jossa se päättyy seututien 224 kiertoliittymään. Kirkonkulmalla tien nimi vaihtuu "Turuntieksi".


title: Seututie 222

text: Tie on osa Turusta Oripäähän johtavaa vanhaa maantieyhteyttä, joka "Varkaantien" nimellä kuuluu Museoviraston vuonna 2009 määrittelemiin valtakunnallisesti merkittäviin rakennettuihin kulttuuriympäristöihin Suomessa. Vuonna 2007 Aurajokisäätiö aloitti hankkeen tien kehittämiseksi maisema-matkailutieksi. Hanketta tukivat Varsinais-Suomen liitto, EU:n Leader+ -ohjelma, Varsinais-Suomen jokivarsikumppanit ry, Varsinais-Suomen TE-keskus ja Keskitien tukisäätiö. Hankkeessa Elina Vesanen selvitti tien historiaa, Viri Teppo-Pärnä laati tien maisemanhoitosuunnitelman ja Hanna Tuominen työsti tienvarren kasvillisuuskartoituksen. Pohdittiin myös, voisiko tie saada kyltitetyn matkailutien aseman Hämeen Härkätien ja Kuninkaantien tapaan.


title: Seututie 222

text: Seututien 222 varrella ovat muun muassa Maarian kirkko ja Auran kirkko. Liedossa tie kulkee muun muassa Zoolandian sekä Nautelankosken museoalueen läheltä. Tien läheisyydessä ovat myös Turun vankila ja Aurassa sijaitseva Käyrän vankila, joka myös kuuluu valtakunnallisesti merkittäviin rakennettuihin kulttuuriympäristöihin.


title: Seututie 222

text: Liikennevirasto listasi jo 2000-luvun alussa Vanhan Tampereentien ylikäytävän nopeasti poistettavaksi tasoristeykseksi. Suomen vaarallisimman tasoristeyksen korvaamista alikulkutunnelilla on suunniteltu, mutta alueen asemakaava oli ainakin vielä vuonna 2012 kesken, joten tasoristeystä ei olla lähivuosina poistamassa. Alueen liikennejärjestelyjä on tarkoitus muuttaa niin, että Vanhan Tampereentien länsipuolella sijaitseva Markulantie yhdistetään Koroistenkaareen ja markettialueen länsipuolelta Halistensillalle.


title: Borders

text: Borders oli vuonna 1971 perustettu yhdysvaltalainen kirjakauppaketju. Ketju oli ennen lopettamistaan heinäkuussa 2011 Yhdysvaltojen toiseksi suurin kirjakauppaketju Barnes & Noblen jälkeen. Sulkemisvaiheessa sillä oli 400 myymälää, ja 10 000 työntekijää menetti työpaikkansa.


title: Borders

text: Ketjun perustivat Michiganissa opiskeluaikanaan veljekset Tom ja Louis Borders.


title: Kastriot Kastrati

text: Kastriot Kastrati (s. 2. lokakuuta 1993 Helsinki) on suomalainen jalkapalloilija, jonka pelipaikka on hyökkääjä. Kastrati edustaa Veikkausliigajoukkue HIFK:ta.


title: Kastriot Kastrati

text: Kastrati aloitti jalkapalloilun FC Viikingeissä, josta hän siirtyi Helsingin Jalkapalloklubiin jo nuorena. Hän nousi 2009 HJK:n reservijoukkueeseen, Klubi 04:ään, jossa hän pelasi Ykkösessä ja Kakkosessa. Edustusjoukkueessa hän on pelannut liigacupissa, ja Mestarien liigan karsinnoissa, jossa hän teki ensimmäisessä ottelussaan kaksi maalia Bangor Cityä vastaan. Veikkausliiga-debyytin Kastrati teki Hakassa, jonne hän siirtyi elokuussa 2011 loppukauden kattavalla lainasopimuksella. HJK lainasi Kastratin Hakaan myös kaudeksi 2012. Kaudella 2014 Kastrati edusti FC Myllypuroa.


title: Kastriot Kastrati

text: Kastrati on pelannut Suomen poikamaajoukkueissa.


title: Takaji Mori

text: Takaji Mori (, 24. marraskuuta 1943 – 17. heinäkuuta 2011) oli japanilainen jalkapalloilija, jalkapallovalmentaja, –toimija ja olympiamitalisti.


title: Takaji Mori

text: Keskikentällä pelannut Mori pelasi kymmenen vuotta Mitsubishi Motorsissa, minä aikana hän teki 146 ottelussa 28 maalia. Hän voitti seuratasolla kaksi Japanin mestaruutta ja kaksi Keisarin cupia. Hänet valittiin myös Japanin maajoukkueeseen, jossa hän pelasi 56 ottelua vuosina 1966–1976. Maajoukkueessa Mori onnistui maalinteossa kahdesti. Mori edusti maataan myös Méxicon kesäolympialaisissa 1968, missä Japani voitti pronssia. Mori pelasi Méxicossa kaikissa kuudessa ottelussa.


title: Takaji Mori

text: Vuosina 1981–1985 Mori valmensi Japanin maajoukkuetta, joka oli lähellä selviytyä ensimmäistä kertaa maailmanmestaruuskilpailuihin. Morin maajoukkueaikana Japanin pelin taso kehittyi tasaisesti. Myöhemmin Mori valmensi kahta japanilaista seurajoukkuetta, Urawa Red Diamondsia ja Avispa Fukuokaa. Hän toimi myös japanilaisten seurajoukkueiden johtotehtävissä. Japanin jalkapallon hall of fameen Mori valittiin vuonna 2006.


title: Takaji Mori

text: Mori menehtyi 17. heinäkuuta 2011 virtsanjohdinsyöpään.


title: Etelä-Sudanin vaakuna

text: Etelä-Sudanin vaakuna on maan kansallislaulun ja lipun ohella Etelä-Sudanin kansallistunnus. Vaakuna hyväksyttiin Etelä-Sudanin väliaikaisessa parlamentissa toukokuussa 2011, ja se otettiin käyttöön heinäkuussa 2011 maan itsenäistyttyä Sudanista.


title: Etelä-Sudanin vaakuna

text: Etelä-Sudanin vaakunassa on kuvattuna afrikkalainen kiljumerikotka, joka on levittänyt siipensä voiman tunnusmerkkinä. Kotka katsoo oikealle. Se pitelee kynsissään kääröä, johon on kirjoitettu maan nimi "Republic of South Sudan". Vaakunassa on myös valtion motto "Justice, Liberty, Prosperity" ("Oikeus, vapaus, vauraus"). Kotkan rinnalle on kuvattu kilpi ja ristikkäin olevat keihäs ja lapio; ne kuvaavat kansan halua puolustaa tasavallan itsenäisyyttä ja työskennellä sen ravitsemiseksi.


Puolustusvoimien johtamisjärjestelmäkeskus (PVJJK) on Suomen puolustusvoimiin kuuluva Pääesikunnan alainen laitos. Sen tehtävänä on luoda eri aselajeille ja puolustushaaroille tarvittavat johtamisedellytykset puolustusvalmiuden kaikissa vaiheissa. Keskus järjestää puolustusvoimien tietotekniset palvelut ja organisoi kyberpuolustusta.


title: Puolustusvoimien johtamisjärjestelmäkeskus

text: Johtamisjärjestelmäkeskus toimii 18 paikkakunnalla eri puolilla Suomea ja sen palveluksessa on noin 400 työntekijää. Laitoksen Esikunta sijaitsee Jyväskylässä. Esikunnan ohella Johtamisjärjestelmäkeskuksen alle kuuluvat Palveluosasto (Jyväskylä, Mikkeli, Tampere), Kyberosasto (Jyväskylä) ja 1.-5. Verkko-osastot (Turku, Tampere, Mikkeli, Kajaani, Rovaniemi).


text: PVJKK:ta edeltäneen Puolustusvoimien tietotekniikkalaitoksen (PvTietoTL) toiminta alkoi 1. tammikuuta 1955, jolloin perustettiin Pääesikunnan tilastotoimisto. Vuoden 1961 alussa siitä muodostettiin Pääesikunnan tietokoneosasto, jonka tehtävänä oli johtaa puolustuslaitoksen tietokonepalvelua. Tietokoneosastosta tuli itsenäinen sotilaslaitos 1. maaliskuuta 1968 nimellä Puolustuslaitoksen tietokonekeskus. Nimi muutettiin vuoden 1974 alussa Puolustusvoimien ATK-laitokseksi, jonka alaisuudessa oli Tietokonetoimisto Luonetjärvellä (TkTsto/PvAtkL). Organisaatiouudistuksessa 1. heinäkuuta 1997 nimeksi palautettiin Puolustusvoimien tietotekniikkalaitos. Siihen liitettiin samana vuonna Elektroniikkakeskuskorjaamon telejaosto ja Keski-Suomen rykmentin Pääkäyttökeskus.


text: 1. tammikuuta 2007 Tietotekniikkalaitos, maanpuolustusalueiden johtamisjärjestelmäosastot ja tietotekniikkakeskukset lakkautettiin ja Puolustusvoimien johtamisjärjestelmäkeskuksen toiminta alkoi. PVJKK:n vuosipäivä on 22. kesäkuuta. Se perustuu puolustusministerin PVJJK:n perustamisesta tekemään päätökseen, joka tehtiin 22.6.2005.


text: Puolustusvoimien johtamisjärjestelmäkeskuksen johtaja on vuoden 2018 elokuun alusta eversti Harri Suni. Esikuntapäällikkönä toimii everstiluutnantti Jukka-Pekka Virtanen 1.1.2016 alkaen.


text: Tähänastiset johtajat ovat:


title: BITNET

text: BITNET oli osa yhdysvaltalaisten yliopistojen verkkojärjestelmää. Sen kehitti Ira Fuchs New Yorkin kaupunginyliopistosta (CUNY) ja Greydon Freeman Yalen yliopistosta vuonna 1981. Teknisesti se koostui BITNET-yhdyspisteistä ja käyttäjien puhelinverkkoyhteyksistä. Verkossa käytettiin omaa RSCS-protokollaa. Verkon palveluihin kuului alusta asti mm. sähköposti.


title: BITNET

text: BITNET:ssä aloitti vuonna 1984 MUD-roolipeli nimeltään MAD


title: Ottorino Pietro Alberti

text: Ottorino Pietro Alberti (17. joulukuuta 1927 Nuoro – 17. heinäkuuta 2012) oli italialainen roomalaiskatolinen piispa. Hänet vihki papiksi piispa Giuseppe Melas 18. maaliskuuta 1956. Piispaksi hänet vihittiin 8. syyskuuta 1973 kardinaali Sebastiano Baggion toimiessa pääkonsekraattorina. Alberti oli 9. elokuuta saanut nimityksen Spoleton arkkipiispaksi ja Norcian piispaksi. Syyskuussa 1986 hiippakunnat yhdistyivät Spoleto-Norcian arkkihiippakunnaksi, jonka johdossa Alberti jatkoi.


title: Ottorino Pietro Alberti

text: Marraskuussa 1987 Alberti nimitettiin Cagliarin arkkipiispaksi, jona hän toimi, kunnes jäi eläkkeelle kesäkuussa 2003.


title: Teklemariam Medhin

text: Teklemariam Medhin Weldeslasie (s. 24. kesäkuuta 1989 Hazega) on eritrealainen kestävyys- ja maastojuoksija.


title: Teklemariam Medhin

text: Medhin sijoittui Fukuokan maastojuoksun MM-kilpailujen 2006 junioreiden sarjassa 13:nneksi ja kuului Eritrean pronssijoukkueeseen joukkuekilpailussa. Alle 20-vuotiaiden MM-kilpailuissa Pekingissä hän oli samana vuonna 5 000 metrillä kahdestoista. Mombasan maastojuoksun MM-kilpailuissa 2007 hän sai junioreiden sarjassa joukkuehopeaa ja oli henkilökohtaisessa kilpailussa neljästoista. Edinburghin MM-maastojuoksuissa 2008 hän sijoittui miesten kilpailussa 23:nneksi ja Eritrea joukkuekilpailussa neljänneksi. Pekingin olympialaisissa hän oli 10 000 metrillä 32:s.


title: Teklemariam Medhin

text: Medhin sijoittui Ammanin maastojuoksun MM-kilpailuissa 2009 yhdeksänneksi ja sai pronssia joukkuekilpailussa. Berliinin MM-kilpailuissa hän oli 5 000 metrillä 15:s ja 10 000 metrillä 12:s. Hän sai Bydgoszczin maastojuoksun MM-kilpailuissa 2010 hopeaa sekä henkilökohtaisessa että joukkuekilpailussa. Saman vuoden Afrikan-mestaruuskilpailuissa hän oli 10 000 metrillä kahdeksas. Punta Umbrían maastojuoksun MM-kilpailuissa 2011 hän sijoittui 14:nneksi ja Eritrea joukkuekilpailussa neljänneksi.


title: Teklemariam Medhin

text: Madhin sai maastojuoksun Afrikan-mestaruuskilpailuissa Kapkaupungissa 2012 hopeaa 12 kilometrillä. Lontoon olympialaisissa hän sijoittui 10 000 metrillä seitsemänneksi. Bydgoszczin maastojuoksun MM-kilpailuissa 2013 hän sai pronssia henkilökohtaisessa kilpailussa ja oli neljäs joukkuekilpailussa. Moskovan MM-kilpailuissa 2013 hän keskeytti 10 000 metrin juoksun. Guiyangin maastojuoksun MM-kilpailuissa 2015 hän sijoittui henkilökohtaisessa kilpailussa 17:nneksi ja joukkuekilpailussa neljänneksi. Pekingin MM-kilpailuissa 2015 hän oli 10 000 metrillä 19:s.


title: Jaime Luiz Coelho

text: Jaime Luiz Coelho (26. heinäkuuta 1916 Franca – 5. elokuuta 2013) oli brasilialainen roomalaiskatolinen arkkipiispa. Hän sai pappisvihkimyksensä 7. joulukuuta 1941, ja piispaksi hänet vihittiin 20. tammikuuta 1957 arkkipiispa Armando Lombardin toimiessa pääkonsekraattorina. Hän oli 3. joulukuuta 1956 saanut nimityksen Maringán piispaksi. Vuonna 1979 Maringán hiippakunta yleni arkkihiippakunnaksi ja Coelho siten arkkipiispaksi, jona hän toimi, kunnes jäi eläkkeelle 7. toukokuuta 1997.


title: Jaime Luiz Coelho

text: Coelho osallistui Vatikaanin toiseen kirkolliskokoukseen.


title: Aldo Mongiano

text: Aldo Mongiano (s. 1. marraskuuta 1919 Pontestura) on Brasiliassa toiminut italialainen roomalaiskatolinen piispa. Hänet vihittiin Consolata-lähetyssaarnaajien papiksi 3. kesäkuuta 1943 ja nimitettiin Roraiman prelaatiksi sekä Nasain titulaaripiispaksi 14. toukokuuta 1975. Piispaksi vihkiminen seurasi 5. lokakuuta. Pääkonsekraattorina toimi Carlo Cavalla, jota avustivat Giuseppe Angrisani ja Luigi Bettazzi.


title: Aldo Mongiano

text: Mongiano erosi titulaaripiispan arvosta 26. toukokuuta 1978. Roraiman alueprelatuurin tultua korotetuksi hiippakunnaksi Mongiano sai 4. joulukuuta 1979 nimityksen sen piispaksi. Hän jäi eläkkeelle 26. kesäkuuta 1996.


title: Syvälle salattu

text: Syvälle salattu on suomalainen elokuva vuodelta 2011. Sen pääosissa nähdään Krista Kosonen, Peter Franzén ja Kai Lehtinen. Elokuvan ensi-ilta oli 7. lokakuuta 2011.


title: Syvälle salattu

text: Psykologinen trilleri on kuvattu Pohjois-Karjalassa.


title: Syvälle salattu

text: Työstään uupunut, parisuhteensa menettänyt ympäristöjuristi (Kosonen) palaa kotikyläänsä puolustamaan tekoaltaan rakentamista vastustavia asukkaita. Yhteisen ajan toivossa yksinhuoltajanainen ottaa mukaansa 9-vuotiaan poikansa (Nojonen), mutta joutuu kohtaamaan lapsuutensa traumat.


title: Syvälle salattu

text: "Filmgoerin" Tuija Pyhäranta pitää "Syvälle salattua" visuaalisesti ja äänimaailmallisesti harkittuna ja vangitsevana, mutta sanoo elokuvan reaalimaailman tason jäävän näin luodun fantasian varjoon ja erikoistehosteiden pääsevän pääosaan. "Suomen Kuvalehden" Kalle Kinnunen sanoo murska-arviossaan elokuvan loppukäänteen vetävän maton alta katsojalta ja saavan sitä edeltävät tapahtumat näyttämään loogisesti ja myös tyylillisesti käsittämättömiltä. Myös Film-O-Holic.com-sivuston Juha Rosenqvist pitää elokuvaa ”muodollisesti pätevänä”, mutta näkemyksettömänä ja käsikirjoitukseltaan monelta osin ongelmallisena ”tusinatrillerinä”.


title: Speechless

text: Speechless (englantia, suom. "sanaton") voi tarkoittaa seuraavia:


title: Pikkusumbanpöllö

text: Pikkusumbanpöllö ("Ninox sumbaensis") on pöllöihin kuuluva lintu.


title: Pikkusumbanpöllö

text: Se on kotoperäinen Indonesiaan kuuluvalla Sumban saarella. Lintu on tunnistettu virallisesti vasta äskettäin. Se tunnetaan hyvin huonosti, ja sillä tiedetään olevan kotisaarellaan vain kolmessa paikassa.


title: Pikkusumbanpöllö

text: Sen luontaista elinpiiriä ovat subtrooppiset ja trooppiset alavat metsät. Sen uhkana on elinalueiden häviäminen.


title: Vaaleaverikön rakkaus

text: Vaaleaverikön rakkaus ("Lásky jedné plavovlásky") on Miloš Formanin ohjaama tšekkoslovakialainen elokuva vuodelta 1965.


title: Vaaleaverikön rakkaus

text: Alakuloiseksi työläissatiiriksi luonnehditussa elokuvassa Andula työskentelee kahdentuhannen muun nuoren naisen kanssa jalkinetehtaassa. Hän tutustuu tansseissa prahalaiseen pianistiin ja viettää tämän kanssa yön. Andula haluaa tavata Prahaan lähteneen miehen uudestaan, mutta kaikki ei suju toiveiden mukaan. Kriitikon mukaan ote elokuvassa on ilmavan impressionistinen ja tuore ja perustaa näkemyksensä osin siihen, että näyttelijät ovat Formanin tuttuja.


title: Vaaleaverikön rakkaus

text: "The New York Timesin" kriitikot valitsivat "Vaaleaverikön rakkauden" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Säkkijärven polkka (vuoden 1955 elokuva)

text: Säkkijärven polkka on Ville Salmisen ohjaama mustavalkoinen elokuva vuodelta 1955. Elokuva kertoo harmonikkataiteilija Viljo Vesterisen elämästä paimenpillin soittajasta kyläpelimanniksi, Dallapén jäseneksi ja arvostetuksi harmonikkamestariksi.


text: Elokuvan alussa Vesterinen esittää itseään.. Tarina kerrotaan takaumina, joita Vesterinen näkee katsellessaan haitaria pihalla soittavia poikia.


text: Erään kriitikon mukaan elokuva on kaavamaisuuksista huolimatta miellyttävällä tavalla hillitty ja keskittyy olennaiseen. Elokuvassa on myös kulttuurihistoriallisesti mielenkiintoisia ulottuvuuksia


title: USS Springfield (SSN-761)

text: USS Springfield (SSN-761) on Yhdysvaltain laivaston palveluksessa oleva Los Angeles -luokan ydinsukellusvene.


title: USS Springfield (SSN-761)

text: Alus tilattiin 21. maaliskuuta 1986 General Dynamics Electric Boat Divisionilta Grotonista Connecticutista. Sen rakentaminen aloitettiin 29. tammikuuta 1990 ja vene laskettiin vesille 4. tammikuuta 1992 kumminaan Lynn Martin. Alus liitettiin laivastoon 9. tammikuuta 1993 ensimmäisenä päällikkönään Richard K. Ford.


title: USS Springfield (SSN-761)

text: Alus sijoitettiin käyttöön otettaessa Grotonin laivastotukikohtaan Connecticutiin.


title: USS Columbus (SSN-762)

text: USS Columbus (SSN-762) on Yhdysvaltain laivaston palveluksessa oleva Los Angeles -luokan ydinsukellusvene.


title: USS Columbus (SSN-762)

text: Alus tilattiin 21. maaliskuuta 1986 General Dynamicsin Electric Boat divisioonalta Grotonista Connecticutista. Sen rakentaminen aloitettiin 9. tammikuuta 1991 ja vene laskettiin vesille 1. elokuuta 1992 kumminaan amiraali Bruce DeMarsin puoliso Margaret DeMars. Alus liitettiin laivastoon 24. heinäkuuta 1993 ensimmäisenä päällikkönään Carl M. Smeigh Jr.


title: USS Columbus (SSN-762)

text: Alus sijoitettiin käyttöönotettaessa Pearl Harboriin Havaijilla.


title: USS Santa Fe (SSN-763)

text: USS Santa Fe (SSN-763) on Yhdysvaltain laivaston palveluksessa oleva Los Angeles -luokan ydinsukellusvene.


title: USS Santa Fe (SSN-763)

text: Alus tilattiin 21. maaliskuuta 1986 General Dynamicsin Electric Boat divisioonalta Grotonista Connecticutista. Sen rakentaminen aloitettiin 9. heinäkuuta 1991 ja vene laskettiin vesille 12. joulukuuta 1992 kumminaan rouva Joy Johnson. Alus liitettiin laivastoon 8. tammikuuta 1994.


title: USS Santa Fe (SSN-763)

text: Alus sijoitettiin käyttöön otettaessa Pearl Harboriin Havaijilla.


title: USS Boise (SSN-764)

text: USS Boise (SSN-764) on Yhdysvaltain laivaston palveluksessa oleva Los Angeles -luokan ydinsukellusvene.


title: USS Boise (SSN-764)

text: Alus tilattiin 4. helmikuuta 1987 Newport News Shipbuilding and Drydock Companyltä Newport Newsistä Virginiasta. Sen rakentaminen aloitettiin 25. elokuuta 1988 ja vene laskettiin vesille 23. maaliskuuta 1991 kumminaan rouva Louis McClure. Alus luovutettiin laivastolle 7. marraskuuta 1992, jolloin se määrättiin Norfolkin laivastotukikohtaan Virginiassa.


title: USS Montpelier (SSN-765)

text: USS Montpelier (SSN-765) on Yhdysvaltain laivaston palveluksessa oleva Los Angeles -luokan ydinsukellusvene.


title: USS Montpelier (SSN-765)

text: Alus tilattiin 6. helmikuuta 1987 Newport News Shipbuilding and Drydock Companyltä Newport Newsistä Virginiasta. Sen rakentaminen aloitettiin 19. toukokuuta 1989 ja vene laskettiin vesille 23. elokuuta 1991 kumminaan rouva Nancy Hayes Sununu. Alus luovutettiin laivastolle 13. maaliskuuta 1993 ensimmäisenä päällikkönään Victor R. Fiebing.


title: USS Montpelier (SSN-765)

text: Alus sijoitettiin käyttöön otettaessa Norfolkin laivastotukikohtaan Virginiaan. Risteilijä "USS San Jacinto" törmäsi 13. lokakuuta 2012 "USS Montpelieriin". Seuraavana päivään aluksen vauriot tarkistettiin Kings Bayn -sukellusvenetukikohdassa. Alus vastaanotti 15. helmikuuta 2013 32 miljoonan dollarin täydennystilauksen vaurioiden korjaamiseksi jo tilatun modernisoinnin yhteydessä. Töiden odotetaan valmistuvan heinäkuussa.


title: USS Charlotte (SSN-766)

text: USS Charlotte (SSN-766) on Yhdysvaltain laivaston palveluksessa oleva Los Angeles -luokan ydinsukellusvene.


title: USS Charlotte (SSN-766)

text: Alus tilattiin 6. helmikuuta 1987 Newport News Shipbuilding and Drydock Companyltä Newport Newsistä Virginiasta. Sen rakentaminen aloitettiin 17. elokuuta 1990 ja vene laskettiin vesille 3. lokakuuta 1992 kumminaan rouva Mary McCormack. Alus luovutettiin laivastolle 16. syyskuuta 1994 ensimmäisenä päällikkönään Michael J. Matthews.


title: USS Charlotte (SSN-766)

text: Alus määrättiin käyttöönotettaessa Yhdysvaltain Tyynenmeren laivastoon Pearl Harboriin Havaijilla.


title: USS Hampton (SSN-767)

text: USS Hampton (SSN-767) on Yhdysvaltain laivaston palveluksessa oleva Los Angeles -luokan ydinsukellusvene.


title: USS Hampton (SSN-767)

text: Alus tilattiin 6. helmikuuta 1987 Newport News Shipbuilding and Drydock Companyltä Newport Newsistä Virginiasta. Sen rakentaminen aloitettiin 2. maaliskuuta 1990 ja vene laskettiin vesille 3. huhtikuuta 1992 kumminaan kongressiedustaja Herbert H. Batemanin puoliso Laura Y. Bateman. Alus liitettiin laivastoon 16. marraskuuta 1993 ensimmäisenä päällikkönään David J. Antanitus.


title: USS Hampton (SSN-767)

text: Alus sijoitettiin käyttöön otettaessa Point Loman laivastotukikohtaan.


title: Lauri Nuutinen

text: Lauri Nuutinen (1699 Liperi – 1763) tuli tunnetuksi järvenlaskijana.


title: Lauri Nuutinen

text: Nuutinen sai vuonna 1729 asuakseen kaksi autiotilaa Enon Aittovaarasta. 1741 hän ryhtyi kaivamaan laskuojaa Sarvingissa sijainneesta Sarvinginjärvestä Jakojärveen, joka oli paljon alempana järviä erottavan hiekkaharjun toisella puolella. Naapurit avustivat ensin Nuutista, mutta lopettivat sen ja Nuutinen jäi yksin hankkeessaan. Hän sai silti syyskuussa 1743 valmiiksi neljäkymmentä syltä pitkän, viisi syltä syvän ja kolme syltä leveän laskuojan. Kun Nuutinen avasi laskuojan, kaksi peninkulmaa pitkä Sarvinginjärvi tyhjeni melkein kokonaan murrettuaan järviä erottavan hiekkaharjun.


title: Lauri Nuutinen

text: Aluksi vihastuneet naapurit vangitsivat Nuutisen. Myöhemmin järvenlaskun muodostamasta vesijättömaasta syntyneistä hyvistä heinäpelloista syntyi riitaa. Nuutisen oikeudet järven laskun tuloksiin tunnustettiin 1756, kun hän sai omistukseen paitsi koko kuivatun alueen, myös 50 vuoden verovapauden ja 1 000 riksin palkinnon.


title: Lauri Nuutinen

text: Nuutinen innostui järvenlaskuista ja kuivatti myöhemmin useita pienempiä järviä, mutta viranomaiset keskeyttivät 1760 hänen yrityksensä kuivattaa suuri Viinijärvi.


title: USS Hartford (SSN-768)

text: USS Hartford (SSN-768) on Yhdysvaltain laivaston palveluksessa oleva Los Angeles -luokan ydinsukellusvene.


title: USS Hartford (SSN-768)

text: Alus tilattiin 30. kesäkuuta 1988 General Dynamics Electric Boat Divisionilta Grotonista Connecticutista. Sen köli laskettiin 27. helmikuuta 1992 ja vene laskettiin vesille 4. joulukuuta 1993 kumminaan entisen puolustusministerin Sean O'Keefen puoliso Laura O'Keefe. Alus liitettiin laivastoon 10. joulukuuta 1994 ensimmäisenä päällikkönään George Kasten.


title: USS Hartford (SSN-768)

text: Alus sijoitettiin käyttöön otettaessa New Londoniin Connecticutiin.


title: Svenska skolan (Kouvola)

text: Svenska skolan on Kouvolan Kuusankoskella sijaitseva ruotsinkielinen alakoulu. Koulussa on 28 oppilasta ja sen rehtori on Sanna Eloranta. Koulussa on oppilaita ympäri Pohjois-Kymenlaaksoa. Nykyisin noin puolet oppilaista puhuu äidinkielenään suomea.


title: Svenska skolan (Kouvola)

text: Samassa rakennuksessa toimii myös ruotsinkielinen päiväkoti "Svenska lekskolan i Norra Kymmenedalen."


title: Julma meri

text: Julma meri () on brittiläisen kirjailija Nicholas Monsarratin kirjoittama romaani. Kullervo Killisen suomennoksen on julkaissut vuonna 1952 suomeksi Otava. Kirjan pohjalta on Charles Frend ohjannut vuonna 1953 saman nimisen elokuvan. Elokuvassa Ericsonia näyttelee Jack Hawkins.


title: Julma meri

text: Teoksen keskiössä on brittiläinen merikapteeni ja meriupseeri, reservin kapteeniluutnantti, myöhemmin komentajakapteeni George Ericson ja hänen lähin miehensä, vapaaehtoisreservin aliluutnantti, myöhemmin kapteeniluutnantti Keith Lochart.


title: Julma meri

text: Miehet kohtaavat juuri ennen sotatoimien alkua, kun heidän ensimmäinen aluksensa, uudentyyppinen Flower-luokan korvetti "HMS Compass Rose" astuu palvelukseen.


title: Julma meri

text: Kirja kuvailee miesten elämää joskus yksityiskohtiinkin mennen. Muut henkilöt - röyhkeä australialainen luutnantti James Bennett, arka ja heikko aliluutnantti Gordon Ferraby, hienostunut luutnantti John Morell, veteraanipursimies James Tallow - jäävät pintapuolisiksi. Monet heistä katoavatkin tarinasta luonnollisella tavalla: Bennett luhistuu ensi matkan jälkeen ja hänet vapautetaan palveluksesta, Ferraby menettää järkensä aluksen tuhoutuessa, Morell ja Tallow kuolevat samalla kertaa...


title: Julma meri

text: Ericson ja Lockhart kunnostautuvat erityisesti aluksen tuhon jälkeen kun taistelu julmaa merta vastaan kahdella pelastuslautalla uhkaa käydä ylivoimaiseksi.


title: Julma meri

text: Uusi alus, River-luokan fregatti "HMS Saltash", (elokuvassa "Saltash Castle") jää pintapuoliseksi; alusta kuvaillaan kyllä tarkasti mutta jollain tavoin se jää aivan eri tavoin taka-alalle kuin edeltäjänsä.


title: Julma meri

text: Sota on tässä tarinassa toisarvoinen: kahtakin sukellusveneen upotusta ja toisesta otettuja vankeja kuvaillaan hiukan, mutta yleisesti ottaen tarina käsittelee vain miehiä. Muutamat naishahmot - poikkeuksena Ericsonin puoliso Grace - kuvaillaan lyhyesti, ja he katoavat kuvasta varsin nopeasti.


title: Julma meri

text: Kirjailija sanookin esipuheessaan:


title: USS Toledo (SSN-769)

text: USS Toledo (SSN-769) on Yhdysvaltain laivaston palveluksessa oleva Los Angeles -luokan ydinsukellusvene.


title: USS Toledo (SSN-769)

text: Alus tilattiin 10. kesäkuuta 1988 Newport News Shipbuilding and Drydock Companyltä Newport Newsistä Virginiasta. Sen rakentaminen aloitettiin 6. kesäkuuta 1991 ja vene laskettiin vesille 28. elokuuta 1993 kumminaan rouva Sabra Smith. Alus liitettiin laivastoon 24. helmikuuta 1995 ensimmäisenä päällikkönään Jack Loye III.


title: USS Toledo (SSN-769)

text: Alus sijoitettiin käyttöön otettaessa Grotonin laivastotukikohtaan Connecticutiin.


title: USS Tucson (SSN-770)

text: USS Tucson (SSN-770) on Yhdysvaltain laivaston palveluksessa oleva Los Angeles -luokan ydinsukellusvene.


title: USS Tucson (SSN-770)

text: Alus tilattiin 10. kesäkuuta 1988 Newport News Shipbuilding and Drydock Companyltä Newport Newsistä Virginiasta. Sen rakentaminen aloitettiin 15. elokuuta 1991 ja vene laskettiin vesille 20. maaliskuuta 1994 kumminaan rouva Diane C. Kent. Alus liitettiin laivastoon 18. elokuuta 1995.


title: USS Tucson (SSN-770)

text: Alus sijitettiin käyttöön otettaessa Pearl Harboriin Havaijille.


title: USS Columbia (SSN-771)

text: USS Columbia (SSN-771) on Yhdysvaltain laivaston palveluksessa oleva Los Angeles -luokan ydinsukellusvene.


title: USS Columbia (SSN-771)

text: Alus tilattiin 14. joulukuuta 1988 General Dynamicsin Electric Boat divisioonalta Grotonista Connecticutista, missä rakentaminen aloitettiin 21. huhtikuuta 1993. Alus laskettiin vesille 24. syyskuuta 1994 kumminaan Hillary Rodham Clinton ja otettiin palvelukseen 9. lokakuuta 1995 ensimmäisenä päällikkönään Dale R. Govan.


title: USS Columbia (SSN-771)

text: Alus sijoitettiin käyttönotettaessa Pearl Harboriin Havaijille.


title: USS Greeneville

text: USS Greeneville (SSN-772) on Yhdysvaltain laivaston palveluksessa oleva Los Angeles -luokan ydinsukellusvene.


title: USS Greeneville

text: Alus tilattiin 14. joulukuuta 1988 Newport News Shipbuilding and Drydock Companyltä Newport Newsistä Virginiasta. Sen rakentaminen aloitettiin 28. helmikuuta 1992 ja vene laskettiin vesille 17. syyskuuta 1994 kumminaan varapresidentti Al Goren puoliso Tipper Gore. Alus liitettiin laivastoon 16. helmikuuta 1996.


title: USS Greeneville

text: Alus sijoitettiin käyttöönotettaessa Pearl Harboriin Havaijille.


title: USS Greeneville

text: "USS Greeneville" törmäsi 9. helmikuuta 2001 Honolulun lähistöllä 9 merimailia etelään Diamond Headistä japanilaiseen troolari "Ehimemaruun" ollessaan rutiinipartiossa. Troolari upposi viidessä minuutissa, ja sen 35 henkisestä miehistöstä kyettiin heti pelastamaan 26. Kahdellatoista pelastetulla oli lieviä vammoja. Troolari oli ollut koulutuspurjehduksella mukanaan 13 oppilasta opettajineen. Surmansa saaneet olivat neljä 17-vuotiasta oppilasta, kaksi opettajaa ja kolme troolarin miehistönjäsentä.


title: USS Cheyenne (SSN-773)

text: USS Cheyenne (SSN-773) on Yhdysvaltain laivaston palveluksessa oleva Los Angeles -luokan ydinsukellusvene.


title: USS Cheyenne (SSN-773)

text: Alus tilattiin 28. marraskuuta 1989 Newport News Shipbuilding and Drydock Companyltä Newport Newsistä Virginiasta. Sen rakentaminen aloitettiin 6. heinäkuuta 1992 ja vene laskettiin vesille 16. huhtikuuta 1995 kumminaan Wyomingin senaattorin Alan K. Simpsonin puoliso Ann Simpson. Alus liitettiin laivastoon 13. syyskuuta 1996 ensimmäisenä päällikkönään Peter H. Osimik.


title: USS Cheyenne (SSN-773)


title: Kaappari Lamminparras

text: Kaappari Lamminparras on Lauri Puintilan kirjoittama kirja vuodelta 2010. Kirja kertoo Aarno Lamminpartaasta, joka vuonna 1978 kaappasi Finnairin Caravelle-lentokoneen aseella uhaten.


title: Kaappari Lamminparras

text: Kirjasta on tehty myös elokuva, "Kaappari". Ensi-iltansa elokuva sai 18. tammikuuta 2013.


title: Independence-luokka (lentotukialus)

text: Independence-luokka oli Yhdysvaltain laivaston lentotukialusluokka, jossa oli yhdeksän 1943 valmistunutta alusta. Luokan aluksista kahdeksan osallistui kesäkuussa 1944 Filippiinien meren taisteluun. Sodan aikana luokan aluksista tuhoutui ainoastaan "USS Princeton".


title: Independence-luokka (lentotukialus)

text: Vuonna 1942 Yhdysvaltain laivasto havaitsi, ettei se saisi ennen vuotta 1944 uusia lentotukialuksia palvelukseen. Kyseisenä vuonna valmistuisivat ensimmäiset Essex-luokan alukset. Presidentti antoi määräyksen muuttaa rakenteilla olevat Cleveland-luokan risteilijät lentotukialuksiksi, mikä oli ollut esillä jo elokuusta 1941 alkaen. Varustelutoimisto vastusti esitystä, koska alukset olisivat vain toisen luokan lentotukialuksia. Toisaalta "USS Essex" valmistui etuajassa jo joulukuussa 1942 eli jo ennen ensimmäisenkään Independence-luokan aluksen valmistumista.


title: Forrestal-luokka

text: Forrestal-luokka oli Yhdysvaltain laivaston lentotukialusluokka, jossa oli neljä 1950-luvun lopulla valmistunutta alusta.


title: Forrestal-luokka

text: Ensimmäisen toisen maailmansodan jälkeisen "superlentotukialuksen", vuonna 1948 tilatun "USS United Statesin" rakennustöiden peruuttaminen oli katkera pala nieltäväksi Yhdysvaltain laivastolle, mutta kesti ainoastaan hetken ennen kuin Yhdysvaltain laivaston ydinasepelotteen esilletuonti nostettiin jälleen esille. Kongressissa olleet laivaston kannattajat nostivat asian uudelleen esille ja olivat suorastaan vainoharhaisia kaikille merkeille laivaston supistamiseksi.


title: Forrestal-luokka

text: Lopulta esiteltiin syiksi uusien lentotukialusten hankintaan uudet suihkukoneet, jotka todettiin 1950-luvulla ainoiksi taistelukelpoisiksi lentokoneiksi. Koneiden koko ja polttoaineentarve sekä pidempi nousu- ja laskeutumismatka vaativat aiempaa suuremman aluksen. Uudeksi rynnäkkökoneeksi esitettiin Douglas A3D:tä, joka oli valmistunut suurin piirtein edellisen projektin peruuttamisen aikaan. Lentokonetilaukset voitiin siten tehdä heti. Kongressin epäilykset saatiin hälvennettyä Korean sodan syttyessä kesäkuussa 1950 ja tilausvaltuutus annettiin nopeasti budjettivuodesta 1952 alkaen viiden aluksen tilaamiseksi vuosittain. Ensimmäinen alus "USS Forrestal" tilattiin heinäkuussa 1951.


title: Forrestal-luokka

text: Alusten suunnittelu pohjautui osittain valittuun A3D-lentokoneeseen. Hangaarin korkeus oli 25 jalkaa ja sillä oli tilat 1800 tonnille varusteita sekä 750000 gallonalle lentopetrolia. Aluksen lentokannen reunaan asennetut hissit kykenivät kantamaan 75000 paunan lentokoneen ja sen koko oli 74,5 kertaa 49 jalkaa. Aluksilla otettiin käyttöön 8 asteen kulmassa oleva lentokansi, jolle asennettiin nousua helpottamaan tyypin C7-höyrykatapultit.


title: Forrestal-luokka

text: Alusluokka oli ensimmäinen Yhdysvaltain laivaston lentotukialusluokka, jossa lentokansi oli kiinteä osa runkoa. Tähän vaikutti rungon jäykistämistarpeen lisäksi vaadittu teräskannen kolmen tuuman paksuus. Samoin ensimmäistä kertää Yhdysvaltain lentotukialuksessa tykkiasemat sijoitettiin varsinaisen rungon ulkopuolelle asennettuille parvekkeille. Kummallekin puolelle sekä perään että keulaan asennettiin yksiputkiset 5"/54 DP Mk42 -tykit.


title: Forrestal-luokka

text: Alun perin suunniteltuna lentorykmentin kokoonpanona oli kolme hävittäjälaivuetta (F9F ja F2H), kaksi rynnäkkölaivuetta (AD ja A4D) sekä yksi pommittajalaivue (A3D) sekä kahdeksan erikoistehtäviin suunniteltua konetta (SAR-helikopterit, kuvaustiedustelu ja ilmavalvonta). Alusten elektroniikkavarustus koostui SPS-12 ja SPS-8A -tutkista.


title: Forrestal-luokka

text: Luokan aluksista kaksi viimeistä valmistuivat parannellun Forrestal-luokan aluksina ja ne valmistuivat 3,5 viiveellä.


title: Shiloh Fernandez

text: Shiloh Thomas Fernandez on yhdysvaltalainen näyttelijä, joka tunnetaan elokuvista "Deadgirl" ja "Red Riding Hood – Punahilkka". Hän on näytellyt myös tv-sarjoissa "Jericho", "Gossip Girl" ja "Taran monta elämää".


title: Berhtwald

text: Berhtwald tai Brihtwald (k. 731) oli Canterburyn arkkipiispa Entinen Reculverin luostarin apotti valittiin virkaan heinäkuussa 692 ja vihittiin virkaan seuraavana vuonna. Ennen häntä vain Deusdedit Canterburylainen ja pian virkaan vihkimisensä jälkeen kuollut Wighard olivat syntyperäisiä englantilaisia.


title: Berhtwald

text: Berhtwald kuoli 13. tammikuuta 731.


title: Vammaispalvelut

text: Vammaispalvelut ovat valtion, kuntien tai vammaisjärjestöjen tarjoamia palveluita, joiden tarkoituksena on edistää vammaisen henkilön edellytyksiä elää ja toimia muiden kanssa yhdenvertaisena yhteiskunnan jäsenenä sekä ehkäistä ja poistaa vammaisuuden aiheuttamia haittoja ja esteitä.


title: Vammaispalvelut

text: Suomessa vammaispalveluiden toteuttamisesta vastaavat vammaispalvelulain mukaisesti pääosin kunnat. Tarvittavien palvelujen ja tukitoimien selvittämiseksi kunnan sosiaalityöntekijä laatii vammaiselle henkilökohtaisen palvelusuunnitelman yhdessä asiakkaan ja hänen perheensä kanssa.


title: Vammaispalvelut

text: Keskeisiä vammaispalvelujen muotoja ovat muun muassa erilaiset apuvälineet, kuljetuspavelut, tulkkipalvelut, kuntoutus, asunnon muutostyöt, opaskoirat, henkilökohtaiset avustajat, omaishoidon tuki ja palveluasuminen.


title: Bella Darvi

text: Bella Darvi (s. Bayla Wegier, 23. lokakuuta 1928 Sosnowiec, Slaskie, Puola – 11. syyskuuta 1971 Monte Carlo, Monaco) oli puolalais-ranskalainen tanssija ja näyttelijä. Natsit vangitsivat hänet toisen maailmansodan aikana. Hän vapautui vuonna 1943.


title: Bella Darvi

text: Tuottaja Darryl F. Zanuck ja hänen puolisonsa Virginia Fox löysivät Wegierin kasinoilta Monte Carlosta, missä hän oli yrittänyt ammattipelurin uraa huonolla menestyksellä. He näkivät hänessä potentiaalisen elokuvatähden. Zanuck maksoi Wegierin pelivelat, teki hänen kanssaan sopimuksen ja toi hänet Hollywoodiin. Taiteilijanimi Bella Darvin etunimi oli yksinkertaisesti amerikkalaisversio alkuperäisestä, sukunimi on yhdistelmä mentorien etunimistä Darryl ja Virginia.


title: Bella Darvi

text: Elokuvaneuvos Kari Uusitalo sanoo, että Zanuckilla ja Darvilla oli suhde ja siksi tuottaja yritti tehdä naisesta tähden inhoamansa Marilyn Monroen tilalle, mutta yleisö ei ollut yhteistyöhaluista. Hänen mainittavia roolejaan olivat muun muassa kurtisaani Neferneferneferin osa elokuvassa "Sinuhe, egyptiläinen" ja naispääosa Samuel Fullerin ohjaamassa elokuvassa "Merten paholaiset".


title: Bella Darvi

text: Uusitalon mukaan Darvin pahin vika näyttelijänä oli puhevika jota ei yritettykään parantaa koska Zanuck piti sitä kyseisen näyttelijän kiehtovimpana ominaisuutena - eikä ollut kuulevinaankaan kun kriitikot ja yleisö olivat aivan eri mieltä.


title: Bella Darvi

text: Darvin elokuva- ja televisioura päättyi lyhyeen, koska kriitikot teilasivat hänet näyttelijänä, eritoten "Sinuhessa". Rooli olikin alun alkaen suunniteltu Monroelle, mutta Zanuck halusi siihen väkisin uuden suojattinsa. Tuottajan suojelukaan ei pitkälle kantanut, koska suuret tähdet, kärjessä Marlon Brando, eivät voineet sietää Darvia. Uusitalon mukaan vain Richard Widmark tuli hänen kanssaan toimeen.


title: Bella Darvi

text: Ura tuli päätökseensä kun Fox sai tietää miehensä ja Darvin suhteesta tyttärensä välityksellä. Avioeroa Zanuckeille ei tullut, lopullinen asumusero kylläkin ja Darville lähtö Hollywoodista. Darvi yritti vielä Euroopassakin huonolla tuloksella, päätyi takaisin Monte Carloon ammattipeluriksi alkoholisoituen yhä pahemmin. Enää ei löytynyt uutta suojelijaa ja Darvi kuoli 42-vuotiaana oman käden kautta.


title: Svanit

text: Svanit (myös "svaneetit", "svaanit"; omakielinen nimitys "mušwän", monikossa "šwanär") ovat Georgiassa asuva svanin kieltä puhuva etninen ryhmä.


title: Svanit

text: Svanit elävät Georgian luoteisosassa Kaukasuksen pääjonon eteläpuolisella vuoristoseudulla. Svanetiaksi kutsuttu alue käsittää Engurin ja Tskhenistskalin yläjuoksut. Hallinnollisesti se jakautuu Mestian ja Lentekhin piireiksi. Nykyään svaneja on myös Abhasian Kodorin laaksossa sekä talven 1986–1987 tuhoisten lumivyöryjen jälkeen Marneulin alueella Tbilisin eteläpuolella. Aikaisemmin he asuivat huomattavasti laajemmalla alueella, johon kuului Kubanin yläjuoksu Kaukasuksen pohjoispuolella.


title: Svanit

text: Neuvostoliiton vuoden 1926 väestönlaskennassa rekisteröitiin 13 200 svania. Myöhemmin heitä on pidetty georgialaisina. Nykyään svaneja arvioidaan olevan noin 50 000 henkeä.


title: Svanit

text: Svanin kieli kuuluu kartvelilaisiin kieliin, joiden keskuudessa sillä on erillinen asema. Kieli jakautuu neljään päämurteeseen, joiden paikallismurteet poikkeavat usein huomattavasti toisistaan. Kirjakielenään svanit ovat aina käyttäneet georgiaa. Nykyään monet heistä osaavat myös venäjää.


title: Svanit

text: Perinteisiä elinkeinoja ovat maanviljely ja karjanhoito. Tärkeimpiin viljelyskasveihin kuuluvat vehnä, ruis, ohra ja kaura. Kotieläiminä pidetään nautoja, sikoja, vuohia ja lampaita. Lisäksi harjoitetaan mehiläistenhoitoa ja metsästystä. Aikaisemmin miehet kävivät talvisin ansiotöissä muualla Georgiassa ja Pohjois-Kaukasiassa.


title: Svanit

text: Svanien kylät koostuivat ennen muutamasta kymmenestä puolustustornein varustetusta kolmikerroksisesta kivitalosta. Rakennustavaltaan ne muistuttavat Georgian koillisosan, Ossetian, Ingušian ja Dagestanin vuoristoseutujen asutuksia. Vanhoja puolustustorneja on säilynyt eniten Ylä-Svanetian itäosassa.


title: Svanit

text: Yhteiskuntajärjestyksen perustana oli aikaisemmin lähikylien muodostama yhteisö, jonka asiat ratkaistiin vaaleilla valitun päällysmiehen johtamassa neuvostossa. Perheet muodostivat yleensä samassa kylässä asuvia patrilineaarisia ja eksogamisia klaaneja. Tapakulttuuriin kuului verikosto.


title: Svanit

text: Keskiajalla svanit olivat tunnettuja kultaseppiä ja metalliesineiden valmistajia. Suullinen kansanperinne käsittää yhteisgeorgialaisten piirteiden lisäksi myös pohjoiskaukasialaisen nart-eepoksen aineksia. Svaneilla on omaperäinen moniääninen kuorolaulutyyli.


title: Conrad Veidt

text: Conrad Veidt (22. tammikuuta 1893 Potsdam, Saksa – 3. huhtikuuta 1943 Hollywood, Kalifornia, Yhdysvallat) oli saksalainen näyttelijä.


title: Conrad Veidt

text: Veidt aloitti uransa 1910-luvun lopulla saksalaisissa mykkäelokuvissa. Yksi hänen tunnetuimmista tuon ajan elokuvistaan oli saksalaisen ekspressionismin merkkiteos "Tri Caligarin kabinetti" (1920). Hän myös esitti pääosaa maailman ensimmäisessä LGBT-ihmisten oikeuksia puolustavassa valistuselokuvassa nimeltä "Erilainen kuin muut" (1919) , huolimatta siitä että äärioikeiston jäsenet lähettivät elokuvantekijöille tappouhkauksia ja kaasuttivat elokuvateattereita. 1920-luvun loppupuolella hän alkoi luoda myös uraa Hollywoodissa: tuolloin valmistui muun muassa Victor Hugon romaaniin perustuva elokuva "Nauruihminen" (1928). Hänen uransa kaksi kuuluisinta elokuvaa valmistuivat kuitenkin vain vähän ennen hänen kuolemaansa: Technicolor-seikkailuspektaakkeli "Bagdadin varas" (1940) ja "Casablanca" (1942), jossa hän näytteli Majuri Strasseria. "Casablanca" jäi hänen toiseksi viimeiseksi elokuvakseen. Hän näytteli uransa aikana yli sadassa elokuvassa.


title: Conrad Veidt

text: Veidt oli naimisissa kolme kertaa elämänsä aikana ja hänellä oli yksi tytär toisesta avioliitostaan. Kansallissosialistien vastustajana hän muutti pois Saksasta Englantiin vuonna 1933 kolmannen vaimonsa kanssa. Veidt ei itse ollut juutalaista sukua, mutta (vahvistamattomien) huhujen mukaan hän kirjoitti Saksan henkilötietolomakkeisiin rodukseen ”JUUTALAINEN” vihaisilla tikkukirjaimilla protestina kansallissosialisteja vastaan.


title: Conrad Veidt

text: Osasyy Veidtin ja natsien väliseen antipatiaan oli hänen raivokas halunsa puolustaa ihmisoikeuksia joka nivoutui myös hänen yksityiselämäänsä. Hän oli itse liberaali, biseksuaali ja otti osaa 1920-luvun Berliinin homokulttuuriin. Myös monet hänen ystävistään olivat homo- tai biseksuaaleja, juutalaisia, liberaaleja ja muita kansallissosialistien vainojen kohteita. Samoin hänen kolmas vaimonsa oli juutalainen. Veidt salakuljetti vaimonsa, vaimonsa siskon ja näiden juutalaiset vanhemmat Itävallasta turvaan omassa autossaan.


title: Conrad Veidt

text:
Vuonna 1934, kuvatessaan viimeistä saksalaista elokuvaansa, Veidt tuli kansallissosialistien sieppaamaksi koska hän oli aikeissa tehdä Isossa-Britanniassa juutalaisvainoista kertovaa juutalaissympaattista elokuvaa "Jew Süss" (jota ei pidä sekoittaa natsien siitä tekemään juutalaisvastaiseen "Jüd Suss" -uusintaversioon). Adolf Hitler ja Joseph Goebbels yrittivät kirjeitse ja puhelimitse painostaa Veidtiä luopumaan elokuvasta. Veidt lukittiin kaltereilla varustettuun taloon ja paikalliset natsiupseerit kiduttivat Veidtiä pitämällä tätä väkisin hereillä, solvaamalla häntä päivin öin ja hänet laitettiin
Gestapon tappolistalle. Veidtin juutalaiselokuvaa tuottava yhtiö kuitenkin sai selville natsien aikeet. Yhtiö onnistui pitkien diplomaattisten neuvottelujen jälkeen taivuttelemaan Veidtin palautuksen Isoon-Britanniaan, ja natsit taipuivat lopulta koska pelkäsivät kansainvälistä skandaalia; olihan Veidt yksi Euroopan suurimmista filmitähdistä. Veidt ei koskaan palannut kotimaahansa.


title: Conrad Veidt

text: Valtaan noustuaan kansallissosialistinen puolue kielsi Veidtin elokuvat ja poltti muun muassa edellä mainitun homojen oikeuksia puolustavan elokuvan ja useita muita hänen töitään. Veidt julistettiin maanpetturiksi ja hänen Sveitsiin paenneet ex-vaimonsa ja tyttärensä kuulivat hänen kuolemastaan vain radion kautta, koska Saksassa Veidtistä puhuminen oli kielletty.


title: Conrad Veidt

text: Veidt kuoli sydänkohtaukseen golfkentällä Hollywoodissa 50-vuotiaana.


title: Kitty Hawk -luokka

text: Kitty Hawk -luokka oli Yhdysvaltain laivaston lentotukialusluokka, jossa oli neljä 1960-luvun alussa valmistunutta alusta. Aluksista viimeinen "USS Kitty Hawk" poistettiin palveluksesta tammikuussa 2009.


title: Kitty Hawk -luokka

text: Aluksen omasuojan muodostivat neljä Terrier Mk10 ohjusten laukaisualustaa, jotka asennettiin pareittain kummallekin laidalle.


title: Kitty Hawk -luokka

text: Suurimpina eroina edeltäneeseen Forrestal-luokkaan olivat kasvanut pituus ja hissien uudelleen sijoittaminen. Hisseistä kaksi oli sillan etupuolella ja yksi sillan takana ja neljäs perässä oikealla puolella. Neloshissin siirtäminen keulasta perään teki siitä käyttökelpoisen lentokoneiden siirtoon, kun se aiemmin oli käyttökelvoton ollessaan laskeutumisalueella sekä katapulttien numero kolme ja neljä reitillä.


title: Kitty Hawk -luokka

text:
Luokan alusten valmistamisesta vastasi kolme telakkaa: New York Shipbuilding Corporation, New Yorkin laivastontelakka ja Newport News Shipbuilding. Alusten voimanlähteenä oli neljä Westinghouse-turbiinimoottoria, joiden tarvitsema höyry tuotettiin kahdeksalla Foster Wheeler -kattilalla.
Kolmen ensimmäisen aluksen aseistuksena olivat Terrier-ilmatorjuntaohjukset ja AN/SPG-55-tutkajärjestelmä, jotka veivät runsaasti tilaa. "USS John F. Kennedylle" ei Terrier-järjestelmää asennettu, vaan se korvattiin Sea Sparrow -ohjuksin. Myöhemmin modernisointien yhteydessä kaikkien alusten ilmatorjunta-aseistuksen muodostivat NATO Sea Sparrow sekä CIWS. Vuonna 2001 "USS Kitty Hawkille" asennettiin RAM-ohjusten laukaisujärjestelmä, joka korvasi etukannen Sea Sparrow- ja CIWS-järjestelmät. Elektronisen sodankäynnin järjestelmä SLQ-32 asennettiin "USS Kitty Hawkille" ja "USS Constellationille" modernisointien yhteydessä.


title: Kitty Hawk -luokka

text: Aluksista neljäs "USS John F. Kennedy" lasketaan toisinaan omaksi luokakseen, koska se poikkesi muista.


title: Édouard Clarisse

text: Édouard "Eddy" Clarisse (s. 27. toukokuuta 1972) on mauritiuslainen entinen sulkapalloilija.


title: Édouard Clarisse

text: Clarisse voitti kaksinpelin Afrikan-mestaruuden ensimmäistä kertaa vuonna 1992, jolloin hän päihitti finaalissa eteläafrikkalaisen Anton Krielin. Hän osallistui kaksinpeliin samana vuonna myös Barcelonan olympialaisissa, joissa hän hävisi ensimmäisellä kierroksella. Atlantan olympialaisissa 1996 Clarisse oli mukana kaksinpelissä, nelinpelissä ja sekanelinpelissä, mutta putosi kaikissa heti ensimmäisen ottelun jälkeen.


title: Édouard Clarisse

text: Clarisse voitti toistamiseen Afrikan kaksinpelimestaruuden vuonna 1998, mutta hävisi MM-kilpailuissa 1999 ensimmäisellä kierroksella Ruotsin Tomas Viborgille. Clarisse oli MM-kisoissa 1999 mukana myös sekanelinpelissä, jossa hän ja Selvon Marudamuthu putosivat ensimmäisellä kierroksella ja nelinpelissä, jossa hän eteni Mike Adamsin kanssa toiselle kierrokselle saakka.


title: Édouard Clarisse

text: Clarisse sai vuoden 2000 Afrikan-mestaruuskilpailuista kaksi mitalia, pronssia kaksinpelistä ja kultaa nelinpelistä, jossa hän pelasi Denis Constantinin kanssa. Hän ja Constantin osallistuivat myös Sydneyn olympialaisten nelinpeliin samana vuonna, mutta hävisivät ensimmäisen ottelunsa brittiläisille Peter Knowlesille ja Julian Robertsonille.